Pertanian moden perlu dipertingkat

KUCHING: Minat penduduk terhadap aktiviti pertanian moden perlu dipertingkat agar tahap pembangunan ekonomi berasaskan sektor itu dapat diperkembangkan dalam penempatan mereka dari masa ke semasa.

Atas sebab itu, satu program lawatan sambil belajar telah pun diadakan ke tiga lokasi penghasilan input pertanian di sini baru-baru ini yang melibatkan seramai 25 orang Tuai Rumah dan ahli JKKK dari sekitar kawasan Ulu Undop, Sri Aman.

Sambil diketuai oleh Menteri Muda Kesejahteraan Komuniti, Datuk Francis Harden Hollis, program lawatan sambil belajat berkenaan telah dimulai dari lokasi pertamanya iaitu Taman Kekal Pengeluaran Makanan (TKPM) Sarawak.

Di TKPM Sarawak, kehadiran rombongan beliau dan para Tuai Rumah termasuk ahli JKKK tersebut telah pun disambut oleh Timbalan Pengarah Pertanian Negeri Sarawak, pegawai serta pengusaha tanaman di situ.

Di situ kesemua peserta program termasuk Harden telah mendengar taklimat mengenai peranan dan fungsi TKPM yang disampaikan oleh Penolong Pegawai Pertanian, Nur Falihin Junit.

Selesai sahaja di situ, para peserta kemudiannya dibawa melawat ke tapak tanaman Golden Rock Melon yang diusahakan oleh Eddison Chang Lii Chyuan selaku Holtikultur bagi pusat berkenaan.

Harden bersama peserta kemudiannya dibawa untuk melawat ke tapak tanaman chili secara fertigasi dengan penerangan mengenai projek itu disampaikan oleh Pengarah Urusan CDK Alfa Sendirian Berhad, Cooplay Nyipa Aji.

Di akhir sesi lawatan berkenaan, kesermua rombongan peserta program lawatan sambil belajar berkenaan telah pun menerima ‘buah tangan’ berupa tambak durian Musang King dan sos chili keluaran tempatan.

Sementara itu Harden pada program lawatan sambil belajar berkenaan berharap agar para peserta dapat menyebar manfaat dan kepentingan aktiviti pertanian moden terhadap penduduk di kawasan masing-masing kelak.

“Tindakan para peserta ini nanti mungkin akan dapat menambah minat para penduduk untuk melaksanakan aktiviti pertanian moden berskala besar atau sekadar hobi waktu lapang di tanah masing-masing.

“Jika aktiviti itu dilakukan dengan betul maka hasilnya nanti pasti lumayan. Justeru libatkan diri dalam aktiviti pertanian moden demi mempertingkat taraf sosio ekonomi isi rumah,” kata beliau.

Oleh Valentine Ngumbang

See author's posts


Pemohon bayaran balik GST

KUALA LUMPUR: Penuntut bayaran balik Cukai Barang dan Perkhidmatan (GST) diminta mengemaskini maklumat peribadi di portal ‘Taxpayer Access Point’ (TAP) untuk membolehkan Jabatan Kastam Diraja Malaysia (JKDM) mempermudah proses pembayaran balik.

Ketua Pengarah Perbadanan Produktiviti Malaysia (MPC), Datuk Abdul Latif Abu Seman berkata, memandangkan JKDM akan mula membuat pembayaran balik pada Isnin (22 Jun), pemohon perlu mengemaskini alamat, nombor untuk dihubungi dan nombor akaun bank dan maklumat lain yang relevan dengan serta merta.

Sementara itu, Pengerusi Bersama Pasukan Petugas Khas Pemudahcara Perniagaan (Pemudah), Datuk Dr. Ir Andy Seo Kian Haw berkata, langkah pembayaran balik itu adalah tepat pada masanya, justeru, menggesa penerima agar ‘berhemat menyalurkan lebihan mudah tunai itu untuk meningkatkan keupayaan pengeluaran dan perkhidmatan berdasarkan kecekapan dan produktiviti.’

Tambahnya, penerima juga perlu mengekalkan daya saing mereka dengan menggabungkan penggunaan lebih banyak teknologi digital ke dalam operasi dan proses untuk menyokong model perniagaan baharu yang menahan rantaian bekalan dan gangguan pasaran.

Pemudah ialah kerjasama sektor awam-swasta yang menangani isu-isu berkaitan perniagaan dan ekonomi dan memberikan cadangan kepada kerajaan bagi sasaran pembaharuan dan intervensi isu-isu.

MPC berperanan sebagai sekretariat inisiatif penambahbaikan Pemudah dan menyokong pelbagai inisiatif lain.

Dalam kenyataan bersama, MPC dan Pemudah menyambut baik pengumuman Kementerian Kewangan baru-baru ini untuk memastikan pembayaran balik GST yang tertangguh dapat dibuat dalam masa terdekat.

See author's posts


RM1.5 juta bina Gereja Bethel BEM

KUCHING: Timbalan Ketua Menteri Datuk Amar Douglas Uggah Embas menerusi Unit Hal Ehwal Agama-Agama Lain (UNIFOR) pada Isnin menyampaikan cek bernilai RM1.5 juta untuk pembinaan Gereja Bethel BEM di Sibu.

Douglas Uggah yang selaku menteri bertanggungjawab ke atas UNIFOR menyampaikan cek tersebut kepada Menteri Perdagangan Dalam Negeri dan Hal Ehwal Pengguna Datuk Alexander Nanta Linggi, mewakili pihak gereja, yang diiringi setiausaha politiknya, Lidam Assan.

Pada minggu lalu, Douglas Uggah turut menyampaikan cek UNIFOR bernilai sebanyak RM40,000 kepada Gereja St Augustine di Kampong Tebedu untuk kerja-kerja pengubahsuaian dan pembaikan gereja berkenaan.

Dalam pada itu, beliau juga menyampaikan satu lagi cek bernilai RM70,000 kepada Gereja St. John di Kampung Taee di Srian untuk pemasangan alat hawa dingin.

Menteri Pendidikan, Sains dan Penyelidikan Teknologi, Dato Sri Michael Manyin Jawong menerima kedua-dua cek tersebut bagi pihak gereja.

See author's posts


Kunjungan TBC simpul silaturahim bersama media

KUCHING: Setiap sambutan perayaan perlu dilihat sebagai medium memupuk perpaduan antara semua kaum ke arah menjadikan Sarawak khasnya dan Malaysia khususnya, sebuah negara maju dalam pelbagai bidang.

Bersempena sambutan Tahun Baharu Cina (TBC) kali ini, Utusan Sarawak telah menerima beberapa kunjungan dari organisasi badan bukan kerajaan, korporat dan Pihak Berkuasa Tempatan (PBT).

Antaranya ialah badan bukan kerajaan CanHope di bawah naugan Pusat Kanser Parkway, Singapura, yang menjalankan perkhidmatan kaunseling dan sokongan bagi kanser, Majlis Bandaraya Kuching Selatan (MBKS), H & G Communication Sdn Bhd dan Trienekens (Sarawak) Sdn Bhd.

Kunjungan telah disambut mesra oleh Pengurus Besar Utusan Sarawak Ivy Ngo, Pengurus Pemasaran dan Peredaran Kong Hua Ming dan kakitangan Utusan Sarawak.

CanHope diwakili Pengurus Kawasan yang juga seorang Kaunselor bagi Malaysia Timur Connie Tan Lee Choo, mewakili Datuk Bandar MBKS Wee Hong Seng ialah Kaunselor Goh Tze Hui dan salah seorang pegawai Ting Tiew Lik.

Bagi pihak H & G Communication Sdn Bhd diwakili oleh Pengarah Urusan Priscilla Liew dan salah seorang kakitangan iaitu Nabila Abdul Malik, manakala mewakili Trienekens (Sarawak) Sdn Bhd Penolong Kanan, Komunikasi Korporat Deanna Michele Buin.

Kesemua buah tangan berupa buah, biskut dan air berkarbornat telah disampaikan di Pejabat Utusan Sarawak di Jalan Abell Utara, semalam.

See author's posts


Bank terus bantu golongan terjejas akibat pandemik

KUALA LUMPUR: Bank-bank Malaysia akan terus menumpukan usaha bagi membantu kalangan individu serta Perusahaan Kecil dan Sederhana (PKS) yang terjejas akibat pandemik, termasuk pendekatan moratorium bersasar yang dilihat sebagai wajar, demikian menurut Persatuan Bank-Bank Malaysia.

Pengerusinya, Datuk Abdul Farid Alias berkata, pihak bank terbabit juga terbukti telah bersifat amat akomodatif menerusi kemudahan skim bantuan bayaran balik masing-masing yang berbeza.

“Pendekatan secara bersasar ini membolehkan bank-bank melindungi sebahagian modal agar dapat memainkan peranan di peringkat pemulihan dengan lebih berkesan. Modal ini adalah terhad dan kita juga perlu memanfaatkannya dengan secara wajar,” kata beliau menerusi komentar yang disiarkan pada Isnin.

Abdul Farid yang juga Presiden dan Ketua Pegawai Eksekutif Kumpulan Maybank, menyifatkan moratorium bersasar berkenaan sebagai penyelesaian terbaik berbanding pemberian moratorium automatik atau secara menyeluruh yang sebaliknya menyalurkan bantuan kepada semua, termasuk golongan mewah serta mereka yang mana pendapatan/gaji mereka tidak terjejas.

Beliau menjelaskan, moratorium secara menyeluruh itu juga bermaksud bahawa terdapat pihak lain yang membayar kos pinjaman mereka iaitu sesuatu yang sebaliknya perlu dilunaskan semua, sama ada secara langsung atau tidak pada kemudiannya.

“(Kemudahan) moratorium ini sepatutnya ditawarkan kepada mereka yang memerlukan sepertimana diamalkan oleh negara-negara lain,” katanya.

Abdul Farid berkata, mereka yang terjejas teruk akibat sekatan pergerakan, sama ada kehilangan kerja atau sebahagian besar pendapatan perniagaan, perlu terus menikmati kemudahan moratorium tersebut atau pengurangan bayaran balik pinjaman bagi tempoh masa tertentu.

Menurutnya, ini berikutan masih terdapat perbelanjaan lain yang perlu dibayar oleh peminjam terbabit seperti sewaan, bayaran bil atau utiliti serta pengangkutan selain kos operasi yang ditanggung oleh pemilik perniagaan.

“Sejajar peranan dalam negara ini, kita wajar secara kolektif mahupun individu bertindak menyokong perniagaan PKS ini, terutama jika mereka beroperasi dalam kawasan kejiranan agar dapat meneruskan kelangsungan (operasi) masing-masing dalam tempoh-tempoh sekarang.

“PKS juga boleh meneliti kemungkinan mengubah model perniagaan masing-masing dengan memanfaatkan platform digital untuk menawarkan perkhidmatan atau produk selain menggunakan perkhidmatan penghantaran yang terdapat di negara ini,” katanya.

Malaysia adalah antara sebilangan kecil negara-negara yang telah melaksanakan kemudahan moratorium secara automatik.

Sebahagian besar negara telah melaksanakan skim menyamai Bantuan Pembayaran Balik (RA)  dan Bantuan Bayaran Balik Pinjaman Bersasar (TRA) yang berdasarkan atau mengikut keperluan berkaitan.

– Bernama

See author's posts


Kad raya kembalikan nostalgia

SEREMBAN: Tradisi menghantar kad ucapan Hari Raya sebagai pengganti diri pada Aidilfitri masih lagi mendapat tempat dalam kalangan sebahagian perantau, walaupun amalan itu hampir ‘pupus’ ditelan oleh kiriman ucapan menggunakan kad elektronik atau secara dalam talian.

Sesetengah orang lebih selesa menggunakan tradisi lama itu, antaranya    Dr Siti Haura Sahbudin, 31, yang bertugas di University of Melbourne – Shepparton Medical Centre, Australia, yang menganggap ucapan yang dititip melalui kad ucapan ‘lebih istimewa’.

“Tahun ini, saya tidak dapat beraya di Nilai    bersama keluarga saya dan    suami pula berada di Klang, Selangor.

“Sebelum ini, setiap kali perayaan, saya akan balik ke Malaysia namun disebabkan Covid-19 ini, hasrat untuk balik menyambut Hari Raya Aidilfitri bersama keluarga dan suami tidak kesampaian,” kata Doktor Perubatan Keluarga itu yang tidak dapat pulang berhari raya berikutan penularan wabak Covid-19.

Mengakui sangat sedih kerana terpaksa berjauhan daripada keluarga pada hari yang mulia ini, Dr Siti Haura    akur dan memilih    kelainan dengan mengirimkan kad ucapan Hari Raya sebagai pengganti diri, sekali gus boleh disimpan sebagai kenangan.

“Bagi saya ia sesuatu yang cukup bermakna meskipun terdapat pelbagai pilihan lain seperti kiriman ucapan menerusi aplikasi WhatsApp. Ia juga sebagai kenangan untuk saya memandangkan    ini pertama kali saya tidak dapat balik beraya di kampung halaman akibat Covid-19,” katanya kepada Bernama di sini.

Pun begitu katanya, penggunaan aplikasi seperti panggilan video untuk berhubung dengan keluarga masih akan terus digunakan bagi melepaskan kerinduan di perantauan.

Bagi Ainul Syafiqah Mohd Azahari, 24, pula beliau memanfaatkan masa Perintah Kawalan Pergerakan Bersyarat (PKPB)    ini dengan menghasilkan kad ucapan Hari Raya dan mula menjualnya di pelbagai platform media sosial, sejak 11 Mei.

Beliau berkata, idea menghasilkan kad ucapan dalam pelbagai warna ceria dan ucapan yang menyentuh hati itu timbul bagi mengembalikan nostalgia lama seperti yang pernah dirasainya suatu ketika dahulu.

“Saya sememangnya seorang pengumpul kad ucapan Hari Raya dan saya seperti ingin mengembalikan kenangan semasa menyambut Hari Raya ketika zaman persekolahan apabila kita sering berbalas kad kepada keluarga dan rakan-rakan,” katanya.

Graduan Universiti Monash, Australia yang kini menetap di Seremban itu berkata, tempahan kad ucapan itu yang hanya dibuka selama tiga hari berjaya mendapat tempahan daripada mereka yang tidak dapat pulang berhari raya bersama keluarga termasuk Dr Siti Haura.

Ainul Syafiqah berkata kad yang dihasilkan 100 peratus buatan tangan dan turut diserikan dengan tata rias tulisan berseni serta    disulami    kata-kata indah puisi yang turut terselit mesej PKP seperti #stayathome dan #socialdistancing    bagi membantu memutuskan rantaian Covid-19.

“Saya menghasilkan tiga jenis versi kad ucapan yang dinamakan    Jalur Lintang, Dua Jalur dan Jalur Tiga,” katanya yang merancang    akan terus    menghasilkan pelbagai kad ucapan seperti kad ucapan ulang tahun kelahiran serta ulang tahun sesuatu peristiwa untuk dijadikan pendapatan sampingan. – BERNAMA

See author's posts


Industri pembuatan perlu masa bagi pelarasan

KUALA LUMPUR: Industri pembuatan sedang membuat rayuan kepada Kementerian Sumber Manusia bagi memperuntukkan tempoh 12 bulan lagi untuk syarikat melaksanakan pelarasan berdasarkan keperluan Akta Standard Minimum Perumahan dan Kemudahan Pekerja 1990 (Akta 446).

Presiden Persekutuan Pengilang Malaysia (FMM), Tan Sri Soh Thian Lai berkata, denda RM50,000 bagi setiap kesalahan yang wujud dalam akta itu dalam keadaan ekonomi semasa yang lemah adalah terlalu drastik dan akan menjejaskan inisiatif pemulihan perniagaan oleh kebanyakan industri.

“FMM mencadangkan tambahan 12 bulan lagi, yang boleh digunakan untuk terus mendidik industri serta pengeluaran notis ketidakpatuhan sebagai penambahbaikan ke atas industri agar selaras dengan peruntukan perundangan.

“Perlu juga ada keperluan untuk komitmen yang lebih kukuh daripada industri dalam pelan tindakan ke arah pematuhan dalam tempoh masa yang ditetapkan, yang sesuai dengan bidang berkaitan dengan ketidakpatuhan,” katanya dalam satu kenyataan semalam.

Pada 26 Ogos lepas, Menteri Datuk Seri M. Saravanan berkata perundangan yang berkaitan akan dikuatkuasakan oleh Jabatan Tenaga Kerja Semenanjung Malaysia bagi memastikan pematuhan majikan.

Akta Standard Minimum (Pindaan) Perumahan dan Kemudahan Pekerja  2019 (Akta 446) yang merangkumi semua sektor pekerjaan, yang menyediakan perumahan termasuk penginapan untuk pekerja mula berkuatkuasa pada 1 September tahun ini.

Bidang kuasa Akta 446 sebelum ini hanya meliputi aspek perumahan dan penginapan yang melibatkan peladangan seluas lebih daripada 20 ekar dan sektor perlombongan sahaja.

FMM mengulangi sokongan penuh untuk penambahbaikan kepada undang-undang, yang mana dalam jangka panjang adalah bermanfaat dan memberi kelebihan pada industri dan negara.

“Pindaan kepada Akta 446 susulan pandemik Covid-19 adalah baik untuk industri dalam meningkatkan persekitaran hidup yang kondusif bagi semua pekerja termasuk pekerja asing dan memastikan tenaga kerja yang sihat serta produktif, yang merupakan komponen kritikal untuk menjadikan Malaysia sebagai sebuah negara maju yang mematuhi syarat Pertubuhan Buruh Antarabangsa (ILO).

“Memandangkan Malaysia adalah sebuah negara perdagangan dan sebahagian daripada rantaian bekalan global, pindaan kepada akta ini juga bertujuan untuk memperkemaskan standard domestik agar seiring dengan piawaian antarabangsa,” katanya lagi.

Berdasarkan taklimat yang dijalankan oleh Jabatan Buruh di seluruh negara, majikan, terutamanya Perusahaan Kecil dan Sederhana (PKS) mendapati bahawa keperluan ini agak mencabar untuk dipenuhi sebelum 1 September 2020 kerana banyak pelarasan perlu dibuat.

Pelarasan yang perlu diambil ini pula membabitkan kos dan masa kepada industri.

“Berdasarkan keadaan ekonomi semasa yang lemah, kebanyakan industri masih bergelut untuk mengekalkan perniagaan serta kakitangan mereka dan pada masa yang sama, perlu membina semula perniagaan mereka yang telah terjejas teruk,” tambah Soh lagi. – Bernama

See author's posts


SMA disaran pasang CCTV

KUCHING: Lembaga Multimedia Sarawak (SMA) disarankan memasang rakaman kamera litar tertutup (CCTV) di kawasan perumahan atau penempatan baharu.

Menteri Muda di Jabatan Ketua Menteri (Hal Ehwal Islam dan DBKU) Datuk Dr Abdul Rahman Junaidi berkata saranan itu wajar dipertimbangkan pihak berkenaan berikutan ia adalah inisiatif untuk menjaga keselamatan penduduk.

“Pemasangan CCTV juga boleh menjadi syarat mandatori kepada pemaju perumahan atau jawatankuasa tempatan yang ingin membina perumahan atau penempatan baharu,” katanya.

Dr Abdul Rahman yang juga Menteri Muda Utiliti (Bekalan Air) berkata demikian di Majlis Pelancaran CCTV untuk Lebuh India, Jalan Courthouse & Courthouse Connecter di The Waterfront Hotel semalam.

Menurut Dr Abdul Rahman saranan itu boleh dimulakan dahulu di dalam kawasan Dewan Bandaraya Kuching Utara (DBKU) dan seterusnya meliputi ke kawasan Majlis Bandaraya Kuching Selatan (MBKS).

“Selain memberi kebaikan kepada penduduk setempat, pemasangan CCTV ini juga menjadikan bandar raya ini bakal setara (jaminan keselamatan) dengan taraf bandar utama di Malaysia,” ujarnya.

Sementara bercakap mengenai pemasangan CCTV di lokasi tumpuan pelancong dan pusat bandar raya ini iaitu Lebuh India, Jalan Courthouse dan jalan penghubung Courthouse ke Plaza Merdeka Dr Abdul Rahman mendedahkan inisiatif berkenaan merupakan.Projek perintis oleh Kerajaan Sarawak sejajar dengan dasar ekonomi digital yang diilhamkan oleh Ketua Menteri Datuk Patinggi Abang Johari Tun Openg 3 tahun lalu.

Pemasangan CCTV itu dilaksanakan oleh SMA kata Dr Abdul Rahman dengan kerjasama Jawatankuasa Jalan Pedestrian India.

”Terdapat 26 kamera yang dipasang di pelbagai lokasi di sekitar tiga kawasan tersebut sebagai ‘mata’ pihak polis untuk mencegah kegiatan jenayah dan membantu kecekapan penguatkuasaan undang-undang,” ujarnya.

Sekaligus kata Dr Abdul Rahman ia juga akan memastikan kemudahan teknologi maklumat (IT) dapat ditingkatkan dalam usaha Kuching ke arah pintar bandar.

Oleh Diyana Samsuddin

See author's posts


Prospek acara perdagangan, perniagaan masih positif

GEORGE TOWN: Kementerian Pelancongan, Seni dan Budaya (MOTAC) berkata, prospek industri acara perdagangan dan perniagaan di Malaysia kekal positif.

Menteri MOTAC Datuk Seri Nancy Shukri berkata, berdasarkan kepada laporan Biro Konvensyen dan Pameran Malaysia (MyCEB), 70 acara telah ditangguhkan dengan hanya 20 yang lain dibatalkan.

“Sejak Januari hingga Ogos tahun ini, MyCEB dengan kerjasama persatuan tempatan berjaya membida dan memperolehi 20 persidangan antarabangsa bagi penganjuran dari 2020 hingga 2024 dengan anggaran delegasi seramai 14,000 orang.

“Ini menampilkan kesan ekonomi sebanyak RM173 juta kepada negara,” katanya kepada media selepas merasmikan Pameran Hospitaliti, Gaya Hidup dan Hiburan Sedunia (WHOLE) 2020 di sini semalam.

Sejak 2010 hingga 2019, MyCEB telah menyokong sejumlah 3,863 acara perniagaan, menjana RM26.9 bilion dalam anggaran kesan ekonomi, dengan kedatangan hampir 2.1 juta perwakilan perniagaan ke negara ini.

Bagaimanapun, beliau berkata industri acara perdagangan dan perniagaan amat bergantung kepada ketibaan antarabangsa.

Sehubungan itu, kerajaan perlu berhati-hati untuk membuka sempadan antarabangsa demi kepentingan negara bagi membendung penyebaran Covid-19.

“Kami juga sedang bekerja keras untuk membantu pemain industri tempatan melantun kembali apabila tiba masanya,” katanya.

Tumpuan utama MOTAC adalah untuk memulihkan dan membentuk semula pelancongan domestik bagi meningkatkan ekonomi tempatan, dengan memulakan agenda transformasi melalui pendigitalan.

“Ini sejajar dengan Visi Perkongsian Kesejahteraan dan Matlamat Pembangunan Mapan Pertubuhan Bangsa Bersatu 2030 untuk mendorong inovasi dan daya saing ke arah pembangunan yang mampan dan inklusif,” katanya.

Sementara itu, beliau melahirkan keyakinan bahawa industri pelancongan domestik secara perlahan-lahan sedang pulih sejak pandemik Covid-19 awal tahun ini.

Menurut laporan penginapan daripada Persatuan Hotel Malaysia (MAH), penginapan keseluruhan negara adalah kira-kira 38 peratus dengan penghunian tinggi dicatatkan di destinasi pantai dan pulau manakala bandar-bandar masih pada 20 peratus.

“Oleh itu, saya percaya industri pelancongan domestik akan pulih secara bertahap apabila kita mempunyai sokongan dari semua pihak di negara ini,” katanya.

See author's posts


Sektor Pembinaan Malaysia ke Indonesia

MEMUDAHKAN PENYERTAAN… MATRADE akan memudahkan penyertaan 15 syarikat Malaysia di Megabuild Indonesia 2022 untuk mempromosi produk dan perkhidmatan Malaysia, meneroka peluang perniagaan dan bekerjasama dengan rakan strategik Indonesia yang berpotensi dalam projek-projek berkaitan pembinaan. Antara produk dan perkhidmatan akan ditonjolkan di Megabuild 2022 termasuk seni bina, kejuruteraan, pengurusan projek dan perkhidmatan pembinaan, pencahayaan penerbangan, penyalutan kaca dan tangki air. Selain itu, produk hijau dan lestari seperti penyelesaian pengecas kenderaan elektrik (EV) dan tenaga solar akan turut dipamerkan di Pavilion Malaysia.

KUALA LUMPUR: Perbadanan Pembangunan Perdagangan Luar Malaysia (MATRADE) akan memudahkan penyertaan 15 syarikat Malaysia di Megabuild Indonesia 2022 sebagai sebahagian daripada usaha berterusan untuk menonjolkan kemampuan Malaysia dalam industri pembinaan dan bahan bangunan.

Pameran itu akan diadakan di Pusat Konvensyen Jakarta (JCC) mulai 16 hingga 19 Jun.

MATRADE dalam kenyataan semalam berkata, inisiatif itu adalah tepat pada masanya berikutan permintaan yang meningkat terhadap perkhidmatan pembinaan dan bahan bangunan di negara itu, didorong oleh projek kediaman dan pelaburan dalam infrastruktur di bandar-bandar merentasi republik itu.

Pengarah Bahagian Pembinaan dan Perkhidmatan Perniagaan MATRADE, Idzham Abdul Hamid berkata, objektif utama penyertaan adalah untuk mempromosi produk dan perkhidmatan Malaysia, meneroka peluang perniagaan dan bekerjasama dengan rakan strategik Indonesia yang berpotensi dalam projek-projek berkaitan pembinaan.

“Antara produk dan perkhidmatan akan ditonjolkan di Megabuild 2022 termasuk seni bina, kejuruteraan, pengurusan projek dan perkhidmatan pembinaan, pencahayaan penerbangan, penyalutan kaca dan tangki air.

“Selain itu, produk hijau dan lestari seperti penyelesaian pengecas kenderaan elektrik (EV) dan tenaga solar akan turut dipamerkan di Pavilion Malaysia,” katanya.

MATRADE berkata, sebagai satu daripada negara mencatatkan pertumbuhan pantas, Indonesia menawarkan peluang penting kepada perniagaan dalam pelbagai sektor.

Katanya pada awal tahun ini, Parlimen Indonesia meluluskan Rang Undang-Undang Ibu kota Negara untuk menjadi undang-undang agar pembinaan ibu negara baharu di negara itu boleh dimulakan, menjelang pemindahan yang dicadangkan seawal 2024 dari Jakarta ke wilayah Kalimantan Timur.

Ibu negara baharu iaitu Nusantara, mempunyai keluasan 256,105.31 hektar, hampir empat kali ganda daripada saiz Jakarta. Oleh itu, projek ini akan menarik pelabur daripada pelbagai industri di seluruh dunia.

Justeru, MATRADE berkata, ia memerlukan pelbagai infrastruktur antaranya utiliti bandar, jalan bertol, pembuatan, pelabuhan laut dan lapangan terbang serta dan rangkaian dan komunikasi.

“Sehubungan itu, Kalimantan Timur diramal menyaksikan pertumbuhan 47.7 peratus dalam pelaburan sebenar. Pihak dari Malaysia yang berminat perlu meningkatkan kehadiran mereka ke negara itu dan syarikat Malaysia yang lain digalakkan meneroka peluang perniagaan di Nusantara melalui rangkaian MATRADE.

“Beberapa projek berpotensi yang sedia ada termasuk Projek Rebana di Jawa Barat boleh berperanan sebagai pemangkin kepada syarikat Malaysia untuk mempunyai pembabitan yang lebih besar di Indonesia, terutamanya di ibu negara baharu di Kalimantan Timur,” kata agensi itu.

Selain Megabuild Indonesia 2022, MATRADE akan turut menyelaraskan penyertaan syarikat-syarikat Malaysia di pameran perdagangan antarabangsa termasuk Acetech Mumbai yang akan diadakan pada 10 hingga 13 November dan The Big 5 Dubai bermula 5 hingga 8 Disember untuk terus membantu pengeksport Malaysia meraih pasaran baharu.

Pengeksport Malaysia yang berminat untuk menembusi pasaran Indonesia boleh menghubungi MATRADE Jakarta di jakarta@matrade.gov.my untuk menerima kemas kini pasaran, hubungan perniagaan dan maklumat mengenai peluang perniagaan.

Sementara itu, mereka yang ingin mendapatkan bantuan MATRADE mengenai industri pembinaan dan bahan bangunan, diminta menghubungi Mohd Saiful Arifin (mohdsaiful@matrade.gov.my) atau Nur Nadia Naim (nadia@matrade.gov.my).- Bernama

See author's posts


Sada pengerindu tau ngasuh gagit, pait ati

RENUNG PEMERINDANG JEMAN DULU SUBA

Kelimpah ari timang jalung, main asal benyawa kitai Iban ke endang sigi nyadi buah ati aku ari agi mit kelia nadai lebih ari renung, kelebih agi renung semain. Iya mega sebengkah main asal ke dikelandikka mensia mayuh, biak enggau tuai.

Nya alai enti radio bisi nabur program berenung ari kelia-lia, tudah pangan endang enda kala enda jenuh ninga. Kebuah pia, laban dalam taun 1960an kelia, nadai tentu pemerindang enggau pengerindang bukai di rumah panjai tauka di langkau umai. Seninjik endar ga kami bisi radio rambau nya kelia.

Keba maya nya, enti disebutka orang nama lemambang Segaya anak Geraik, Bidin anak Sanggu, Jelemin anak Jantan, Saban anak Imong, Ngelai anak Laa, Lindong (apai Dr Lambat seduai Luya Chambai), Jamit enggau bala bukai, nadai enda beguai jenuh empa pengerindu ninga sida nya berenung.

PATAH LEKA RENUNG CHUKUP MANAH

Seiku orang pinchin gawa perintah lebuh berandau enggau penulis apin lama madah: “Kebuah ke rindu nya, laban pemanah patah nyawa enggau leka renung ke chukup manah kena ngubat ati telih tauka beraie, lalu mega nyayat ati sekeda orang lalu pia mega manah ka pemerindang ba rumah panjai, ke bisi ngasuh baka sekeda teganga empa penyinuk ninga sada nyawa enggau pesan dalam leka renung lemambang”.

Ku orang tuai tu (enda ngasuh nama iya ditulis) nambah, leka renung tu chukup manah laban tau ngasuh ati orang gagit tauka pait maya sida bambai enggau pangan diri tauka dalam pengerindu.

Ba genturung menua Krian tengah endang bisi lemambang renung ke udah suah taung-taung bekunsi nyawa seduai enggau bala peninga radio, iya niang Apai Badey tauka Saban anak Imong enggau Jelemin anak Jantan tauka Apai Jandek ke sama bisi rekoding ba RTM enggau Apai Badey. Seiku agi lemambang renung manah nyawa tang nadai rekoding nya niang Mambang ari Kawit ke lalu nyadi bujang telajak sampai parai.

Niang Jimmy Donald ti kala nyadi MP suba enggai ga aku bula madah iya lemambang renung, laban enda kala ninga iya berenung taja pan bisi nulis bup Renong Semain. Tang anang kitai tekenyit nyangka iya nemu benyawa, laban leka renung iya udah ditusun dalam bup.

RENUNG INDU PULAI MANDI

Sekeda ari leka renung dalam bup nya munyi ke entudi tu lagi, iya nya genteran nyebut pasal indu pulai mandi. Bakatu ku sebut iya:

Oh…oh…oh..wie….wie….o…o….o…o

“Kejangka ari nya lalu manggai

Di paya madang jinggau,

Sida teruna  dara begau

Meda indai jelu tekura,

Ke mentepa ngema kerubung,

Pandai mengkepai.

Kejangka ari nya baru manggai

Di kebun lada, enggi sida iya empu

Buah manah lebat bunga panjai merundai.

Kejangka ari nya baru manggai

Di pendai, tumbuh batang perin daji,

Dan nyung patah nyelenti ka penekat ai

Ke beranti nengah kaki ulai,

Dia jali sida teruna dara tinggi

Nyau enda tepandi ka diri

Laban beguai niki

Ngagai leladi rumah panjai.

Tak lalu titi dara mereti

Deh sentali arung jalai.

Ukai enda jalai pendai

Enggi sida teruna dara tinggi

Kelingi keri tebu mikai.

Kejangka ari nya baru manggai

Di menalan radak, lunyau luchak,

Sungkur anak babi ngelampai.

Udah nya lalu tunjan dara ganggam

Tangga papan,

Lis ketam ke nyeruran bedabung landai.

Udah nya baru titi dara mereti

Deh sentali rumah panjai,

Datai jayah dara bungah di tengah rumah

Lalu malik nyeling sida teruna

Dara kering enggau buling mata mampai.

Dia iya tepeda ka sida pebayu

Sulu iching, duduk nyerimbing

Ngadu ka buling piat setagai.

Tak sama tuchum sida gelai aya dom

Enggau teruna dara pantun

Nelenga ka pun dabung landai.

Udah nya lalu tuju dara nemu

Deh bedaru pintu bandir mikai,

Udah nya lalu silak tukang

Sida lengayun endun kumang

Bedaru pintu bandir tapang

Lis ketam balan tukang,

Kanchin belambang besi bilai.

Udah nya baru terengkah di penaik bilik

Besai ke begamal gilik-gilik

Baka tasik Nanga Berunai; udah nya

Baru lambu sida teruna dara tuyu,

Lalu ngelengka ka labu kendi besai;

Jari sepiak enggi sida teruna dara biak

Lalu matak butul minyak jayau pengumbai;

Peda tak gurak-gurak

Ngampuhka cherindak puchung ngerembai.”

Dia kitai udah meda pemanah leka renung indu ke pulai mandi berengkah ari iya ke mansa paya madang jinggau ke alai iya meda tekura, lalu udah nya datai ba menua ke tinggi agi alai iya  mansa kebun lada sida empu ke benung bebuah lebat.

Nadai utai ngemanahka leka kelulu enggau bunga jaku ke dikena lembambang renung. Nya meh kebuah alai leka renung tu balat endar dikerindu bala mensia mayuh.

DITUJU NGAGAI ORANG KE PATUT

Renung semain endang kena merindang, taja pan iya tau mega ngasuh ati orang ke  ninga nya beba sereta telih, enti nyema orang ke ninga nya bisi kena rindas sereta kait leka renung nya tegal ulah enggau pengawa sida, sereta mega utai ti udah nyadi ba sida.

Leka renung mega semampai ngena jaku alus lalu enda sigi ditaga kena mesan ngagai orang ke bisi sangkut paut dalam iching leka renung nya, kelebih agi baka sida ke bujang enggau dara, laban  bala raban sida nya ke balat agi kena sebut dalam leka renung, kelebih agi renung pasal indu enggau lelaki ke bambai enggau pangan diri, tauka orang melaki bisi ke udah udah pechah belah ruang bilik lalu diau nyendiri enda begulai enggau pangan diri.

Uji kita betatika leka renung ngenang indu ke serabana nadai digayap lelaki munyi tu:

“Seraya ka jawang kena merindang lempuang

Kandang dalam enggai aku setaun tu

Udah manggum di pun padi rutan

Tu ke udah beraie runtuh berendam;

Sekumbang jawang sida melanyi dom bujang

Tu ke udah belapang nadai ngundang aku

Ke di simbang papan diban;

Sekumbang sida bujang bula

Tu lama udah nadai ngama aku

Enggau tapa jari ngenggam.

Nya alai ati kami deh wai nangi

Nyau beraie runtuh berendam.

Nya alai aku deka nanya

Ka sida ari jelua aya akan

Nyangka iya bisi ngetu enda lama

Inggap ba nuan.

Nya alai alau au meh wai angau

Ke mentipu lebu ngidan,

Tak lama jawing sida melanyi dom bujang

Ke udah belapang nadai ngundang kami

Di simbang papan dibalan.

Lama randa deh sida jenawang bujang bula

Nadai kala datai ngama kami

Enggau tapa jari kanan.

Nya alai aku nanya ka iya nyangka iya

Bisi ngetu enda lama ba nuan.

Nya alai nadai, ranggai

Ke serimbai lebu repan.

Nya alai enti bansa tu

Dini enda sida ngelengka,

Sida jenawang bujang bula

Baka ke myai terinsai gari raga,

Dileka ka dia tukung ditikam;

Baka ke ngengkahka umbang buah

Engkah ka ba tisi jalai.

Nya tak bula mabu meh

Sida jenawang bujang tuyu

Baka gentung kulit pudu sarung seku

Tunang Abu Buyu nyagam;

Bula nerajang meh sida melanyi dom bujang

Baka sangkar gitang pengandang

Tugang manuk jelayan;

Tak bula begah meh

Sida melanyi bujang bungah

Ngelah ka tingkah jadi emperan;

Tak bula udu bujang nemu

Mambarka gerugu batu bagam;

Nya alai tak balat bula meh

Sida pesina lama sulu pesedan.

Nya alai ngirup pan aku enda masuk,

Ngirup  asai ke ngirup tubai rabut

Ke tumbuh di julut muting emperan;

Nya alai makai aku nyau enggai

Asai ke tepakai ka rau rangkai

Pandang kerekai panas sebulan.

Asai ke empeleman abuk padi rutan;

Nya alai enti bansa tu,

Agi ga tak lemai pagila asai tu,

Enti lemai lusa asai tu ga ati,

Dini enda sekut jalai pengidup,

Ke mesai lumut aping emperan;

Dini enda senang jalai rindang

Ke mesai tibang padi simpan.”

Apu endang chukup manah leka nya. Dini enda tekait ati sida dara mit, ke lama nadai kena kepit bujang renyuan, dini enda chechaik sida dara bajik ke lama  nadai betichik enggau sulu ati perembam dalam. Dini enda tetenguk ati sida dara gauk ke lama udah nadai berimbai duduk enggau sida lelaki bejuluk jantan, dini enda beraie sida dara mereti ke jarang betemu enggau ambai sulu buah ati ke megai danji deka jadi nyadi melaki bini sampai midang mansang ke Mandai mati betemu enggau sida niang tangkai mengadi indai menimang.

Oleh TELESA EMPERAN

See author's posts


Kos pengambilan pekerja domestik Indonesia RM7,800

DATUK Awang Hashim semasa menjawab menjawab soalan P. Kasthuriraani (PH-Batu Kawan) yang ingin tahu kos secara terperinci yang dibayar pemohon kepada ejen pengambilan pekerja domestik Indonesia sebelum wabak Covid-19 dan bilangan agensi yang terlibat dalam pengambilan pekerja migran dari Bangladesh semalam. • Foto BERNAMA

KUALA LUMPUR: Kos pengambilan pekerja domestik Indonesia ditetapkan sebanyak RM7,800 dengan RM6,000 kos di pihak Malaysia manakala RM1,800 di pihak Indonesia, Dewan Rakyat diberitahu semalam.

Timbalan Menteri Sumber Manusia Datuk Awang Hashim berkata, penetapan kos itu adalah seperti yang dimuktamadkan dalam Memorandum Persefahaman (MoU) antara Malaysia dan Indonesia.

“Untuk makluman, MoU ini telah menetapkan kos (pengambilan pekerja domestik Indonesia) iaitu RM7,800 … jadi kalau ada satu caj atau bayaran yang melebihi seperti (kos) ini boleh buat laporan kepada Jabatan Tenaga Kerja,” katanya pada sesi soal jawab di Dewan Rakyat di sini semalam.

Beliau berkata demikian bagi menjawab soalan P. Kasthuriraani (PH-Batu Kawan) yang ingin tahu kos secara terperinci yang dibayar pemohon kepada ejen pengambilan pekerja domestik Indonesia sebelum wabak Covid-19 dan bilangan agensi yang terlibat dalam pengambilan pekerja migran dari Bangladesh.

Menjawab soalan pengambilan pekerja migran dari Bangladesh, Awang berkata mesyuarat Jemaah Menteri pada 10 Disember 2021 telah bersetuju supaya pengambilan pekerja asing warga Bangladesh adalah menerusi 275 Agensi Pekerjaan Bangladesh.

Bagi mencegah rasuah dan eksploitasi kemasukan pekerja migran ke negara ini, beliau berkata antara langkah yang diambil adalah melalui pewujudan MoU berhubung penggajian pekerja asing dengan pihak negara sumber yang bertujuan memberi perlindungan sewajarnya dari segi hak dan kebajikan pekerja serta menjaga kepentingan majikan.

Selain itu, Awang berkata ia juga bertujuan untuk membanteras sindiket yang memonopoli, mengeksploitasi dan mengawal kemasukan pekerja asing ke Malaysia.

“Hanya Agensi Pekerjaan Swasta yang berdaftar di bawah Akta Agensi Pekerjaan Swasta 1981 [Akta 246] dibenarkan membantu majikan menguruskan segala urusan penempatan pekerja asing di negara ini,” katanya.

Beliau berkata demikian bagi menjawab soalan Kasthuriraani mengenai langkah-langkah mencegah rasuah dan eksploitasi yang akan diambil kerajaan terhadap sindiket yang memonopoli, mengeksploitasi dan mengawal kemasukan pekerja migran ke Malaysia. – Bernama

See author's posts


Besabar maya napi penanggul bekal eletrik

MARUDI : Penulung Menteri Perintah Pelilih Menua minta rakyat ba endur tu besabar enggau penanggul bekal eletrik tauka bekal ai beresi baka ke bisi nyadai empai lama ke udah.

Ku Penguang, kebuah penanggul bekal eletrik enggau bekal ai ba mayuh bengkah endur empai lama ke udah bisi nyadi laban kontrator benung ngadu sereta nganti komponen enggau paip ngena kualiti ke lebih manah agi.

“Nya kebuah penanggul ke baka nya bisi nyadi lalu enti semua pengawa nya udah tembu iya manah baru baka ke ngelama tu,” ku iya.

Ku Penguang, empai lama ke udah pemesai iya bisi nerima kompelin ari seiku orang senentang bekal eletrik ke putus sereta nganu pemesai iya.

Iya ngasaika diri nesal amat enggau seiku orang nya ke nganu pemesai iya sereta nyalahka pengari rayat laban pengawa ke baka nya ukai utai ke patut digaga iya.

“Pengudah seiku orang nya kompelin malam nya pemesai aku madah ngaga Sesco lalu enda lama pengudah nya bekal eletrik bisi baru,” ku iya.

Penguang ngelalau mensia mayuh enti nyema bisi penanggul bekal eletrik putus, iya ngasuh mensia mayuh terus madah ngagai Sesco sereta ukai nyalahka pengari rayat.

Ktegal nya Penguang ngasuh Sesco nyediaka siti mobile genset ba Pelilih Marudi dikena nyedika diri enti nyema bekal eletrik putus bisi nyadi.

Ku Penguang, perkara nya mega udah dipadahka iya ngagai kepala menteri  lalu iya mega udah ngasuh opis menteri ke besangkut paut nyediaka  mobile genset ba genap bandar mit.

“Aku meri terima kasih ngagai mayuh bengkah gerempung enggau rayat ba Marudi laban nemua senentang penaggul ke baka nya seruran bisi diasaika kitai,” ku iya.

See author's posts


Kempen Nancy santai, bersahaja

KUCHING: Dato Sri Nancy Shukri meneruskan kempen pada hari keenam hari ini secara santai dan bersemuka dengan penduduk setempat dalam usahanya untuk memenangi kerusi Parlimen Santubong.

Beliau mengambil kesempatan menemui seramai mungkin penduduk kerana ia kawasan baharu ditandinginya setelah berpindah dari kerusi Parlimen Batang Sadong.

Namun, kawasan Santubong bukan baharu baginya secara peribadi kerana dari kecil sudah berada di situ.

Sekitar 9.00 pagi ini, beliau bersama bekas Ahli Parlimen Santubong, Dato Sri Wan Junaidi Tuanku Jaafar serta Ahli Dewan Undangan Negeri (ADUN) Demak Laut, Dr Hazland Abang Hipni mengambil kesempatan turun padang beramah mesra bersama penduduk Kampung Goebilt.

Mereka turut meninjau dan melihat pusat Produk Makanan Laut Kadir dan Hazmir (pemborong, pembekal dan peruncit hasil tangkapan laut) untuk beramah mesra bersama peniaga dan pembeli makanan laut di situ.

Selain ke Kampung Goebilt, Nancy turut berkunjung ke Kampung Senari, Kampung Sejingkat Hilir dan Ulu.

Oleh NUR AIN OTSMAN

See author's posts


Muara Batang Baram cetek, jejas operasi kapal

MIRI : Kecetekan Muara Batang Baram timbul masalah dan jejaskan operasi perkapalan di Pelabuhan Miri pada masa ini.

Pengerusi Perlabuhan Miri yang juga Ahli Dewan Undangan Negeri (ADUN) Batu Danau, Paulus Palu Gumbang berkata demikian ketika mengadakan Lawatan Kerja Setiausaha Kerajaan Negeri Sarawak ke Lembaga Pelabuhan Miri di Kuala Baram kelmarin.

Katanya, keadaan ini telah menjadikan pengendalian perkhidmatan pelabuhan amat mencabar dan menjejaskan pertumbuhan industri di kawasan Perindustrian Kuala Baram.

“Kami merayu agar Kerajaan Sarawak dapat membantu dalam menyelesaikan isu kedalaman muara Sungai Batang Baram.

“Banyak usaha telah dilakukan bagi mengatasi masalah terbabit dan kami telah menjalankan beberapa kajian serta melihat beberapa pilihan lain,” jelasnya.

Tambahnya, pihak pelabhan juga telah mengemukakan cadangan untuk mendalamkan muara sungai terbabit sejak 20 tahun lalu daripada Rancangan Malaysia Kelapan (RMK-8) sehingga RMK-12.

“Kami telah mempelbagaikan aktiviti perniagaan dan mencatat keuntungan pada 2019.

“Pada tahun 2020 hingga 2021, kesan penularan Covid-19 telah menyebabkan aktiviti pelabuhan menjadi perlahan dan menyusun kembali strategi pemulihan dengan mendapatkan lebih banyak aktiviti perniagaan dalam sektor minyak dan gas,” katanya lagi.

Turut diadakan ialah satu taklimat Korporat Lembaga Pelabuhan Miri dan lawatan ke Pusat Sumber dan kawasan Operasi Lembaga Pelabuhan Miri.

Terdahulu, Setiausaha Kerajaan Negeri Sarawak Datuk Amar Jaul Samion berkata, Kerajaan Sarawak amat prihatin terhadap pembangunan industri di negeri ini khususnya kesan selepas penularan Covid-19.

Sehubunan itu, Kerajaan Sarawak telah memperkenalkan Strategi Pembangunan Pasca COVID (PCDS) 2030 bagi memulih dan memacu pertumbuhan sosioekonomi menjelang tahun 2030.

“Dalam konteks industri pelabuhan, kita perlu meningkatkan kapasiti pelabuhan dan produktiviti dari segi perkhidmatan dan pembangunan infrastruktur pelabuhan.

“Ini dapat dilihat apabila satu kementerian khas telah diwujudkan bagi menjaga pembangunan pelabuhan,” katanya.

Beliau berharap masalah laluan masuk muara Sungai Batang Baram cetek itu dapat diselesaikan segera untuk manfaat semua pengguna terutamanya industri yang beroperasi di kawasan Perindustrian Kuala Baram.

Oleh ADUM LIU

See author's posts


Kopi tanaman utama DUN Mambong

KUCHING: Kopi merupakan tanaman utama yang telah dikenal pasti untuk diusahakan secara besar-besaran di kawasan Mambong, kata Ahli Dewan Undangan Negeri (ADUN) Mambong, Datuk Dr Jerip Susil.

Beliau berkata, sebanyak 23 ribu ekar tanah telah dikenal pasti untuk tujuan penanaman tersebut.

“Oleh demikian, penganjuran program seperti Agriculture Community Outreach Program(AgriCOP) amatlah bertepatan untuk merelasasikan hasrat ini.

“Selain itu, kursus ini juga akan memberi ilmu pengetahuan kepada semua peserta sebagai persiapan sebelum mereka memulakan projek,” katanya pada program di St. Paul Parish Hall, Bunuk baru-baru ini.

Dr. Jerip yang juga merangkap Menteri Muda Pengangkutan turut menegaskan bahawa setiap peserta projek perlu mendokumentasikan terlebih dahulu Tanah Hak Adat Bumiputra (NCR) mereka.

“Proses ini boleh dilakukan melalui Persatuan Kebangsaan Dayak Bidayuh (DBNA) untuk mendapatkan surat hak milik tanah daripada Jabatan Tanah Dan Survei (JTS) di bawah seksyen 18 Kanun Tanah Negeri,” ujarnya.

Persatuan Segu Bunuk yang dipengerusikan oleh Lister Nonem Moteng akan bertanggungjawab untuk memastikan kejayaan projek penanaman kopi ini.

Projek ini akan dilaksanakan secara berkelompok dan melibatkan tujuh (7) kampung di bawah naugan Persatuan Segu Bunuk.

Ini merupakan hasrat dan matlamat utama persatuan bagi meningkatkan sosioekonomi penduduk setempat.

Dalam sesi perasmian, Lister turut menyerahkan borang permohonan projek bagi 150 pemohon berserta dengan surat permohonan bantuan dana kepada Dr. Jerip sebanyak RM 750,000.00 untuk membiayai projek ini.

Menurut Jerip, projek penanaman kopi ini terbuka kepada semua penduduk yang berminat dan mempunyai tanah untuk diusahakan.

Beliau juga memaklumkan bahawa kerajaan telah merancang untuk membina sebuah kilang pemprosesan kopi Collection, Processing and Packaging Centre (CPPC) yang juga akan menjadi pusat pengumpulan hasil kopi di Padawan Growth Centre di Bayur.

Seramai 150 peserta telah mendaftar untuk mengikuti program ini.

Pengisian utama program tersebut adalah tertumpu kepada taklimat teknologi penanaman kopi dan tatacara permohonan Projek Penanaman Kopi secara berkelompok daripada Jabatan Pertanian Sarawak, Bahagian Kuching.

Selain itu, peserta juga diberi taklimat berkenaan dengan teknologi penanaman cili secara Fertigasi.

Peserta turut berpeluang mengikuti sesi bual bicara bersama wakil-wakil daripada syarikat pertanian yang telah berjaya di dalam Sistem Fertigasi Cili terbuka dan kaedah pemasaran hasil pertanian secara atas talian.

Oleh Alexandra Lorna

See author's posts


Pelantikan Fadillah perkukuh perwakilan Sarawak pada peringkat Persekutuan – Wan Junaidi

KUCHING:  Pelantikan Datuk Seri Fadillah Yusof sebagai Timbalan Perdana Menteri memperkukuh perwakilan Sarawak dalam kerajaan Persekutuan.

Bekas Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar berkata pelantikan itu juga adalah peristiwa bersejarah untuk rakyat bumi kenyalang itu.

“Berserta portfolio Fadillah sebagai Menteri Perusahaan Perladangan dan Komoditi, saya optimistik melihat perkembangan ini yang akan memberi faedah kepada penduduk Sarawak dan Sabah dan meletakkan kami pada kedudukan yang sama dengan negeri-negeri di Semenanjung,” katanya dalam kenyataan di sini, hari ini.

Fadillah ialah timbalan perdana menteri pertama daripada Sarawak dalam barisan Kabinet yang diumumkan Perdana Menteri Datuk Seri Anwar Ibrahim semalam.

Fadillah, 60, yang juga Naib Presiden Kanan Parti Pesaka Bumiputera Bersatu (PBB) telah berkhidmat sebagai Ahli Parlimen Petra Jaya sejak 2004.

Sementara itu, Wan Junaidi yang juga bekas Ahli Parlimen Santubong turut berharap pelantikan Datuk Seri Alexander Nanta Linggi sebagai Menteri Kerja Raya akan memberi fokus sewajarnya kepada keseluruhan pembangunan di Sarawak dan Sabah.

“Berbanding negeri-negeri lain di Semenanjung, kami sangat ketinggalan dari segi infrastruktur asas seperti perhubungan, sekolah, hospital, bekalan elektrik serta perkhidmatan telefon dan Internet.

“Lebih 50 peratus penduduk Borneo masih tinggal di kawasan pedalaman. Diharapkan dengan adanya Ahli Parlimen daripada Borneo mengetuai kementerian ini akan membawa pembangunan infrastruktur yang sangat diperlukan kepada Sabah dan Sarawak, seperti dijanjikan dalam Perjanjian Malaysia 1963 (MA63),” katanya.

— BERNAMA

See author's posts


Pesawat pertama Firefly Pulau Pinang– Kuching mendarat di LTAK

CENDERAMATA…Dato Sri Abdul Karim Rahman Hamzah (tiga, kiri) menerima replika Kapal Terbang Fireflydaripada Ketua Pegawai Operasi Kumpulan, Malaysia Airlines Berhad Ahmad Luqman Mohd Azmi sambildisaksikan oleh tetamu yang lain.

KUCHING: Penerbangan sulung Firefly Airlines dari Pulau Pinang ke Kuching mendarat di Lapangan Terbang Antarabangsa Kuching (LATK) kira-kira 3.58 petang semalam.

Menteri Pelancongan, Industri Kreatif, Seni Persembahan Dato Sri Abdul Karim Rahman Hamzah berkata, hari ini adalah satu lagi sejarah penting kepada Sarawak terutamanya mereka yang berada dalam industri pelancongan juga kepada Malaysia Airline (MAS).

“Kita baharu sahaja menerima penerbangan sulung dari Firefly sebentar tadi dari Pulau Pinang ke Kuching. Penerbangan ini akan terbang ke Kuching setiap hari.

“Jika sebelum ini, MAS hanya beroperasi tiga kali seminggu jadi sekarang, kita mendapat penerbangan harian dari Pulau Pinang ke Kuching dan pada 24 April penerbangan ini akan dua kali sehari,” katanya kepada media di Lapangan Terbang Antarabangsa Kuching (LTAK), semalam.

Abdul Karim berkata, penerbangan Pulau Pinang adalah destinasi yang sangat penting untuk negeri ini malah ia juga akan menghubungkan dua pulau di Malaysia iaitu kepulauan borneo serta Pulau Pinang.

Katanya, penerbangan sulung Firefly telah membawa 82 penumpang dari Pulau Pinang ke Kuching.

Tambahnya lagi, dengan adanya penerbangan dari Pulau Pinang, Kuala Lumpur dan bahagian lain dari Malaysia melalui pelbagai syarikat penerbangan ia diharapkan dapat meningkatkan bilangan pelawat yang datang ke Sarawak.

Pada masa ini, Sarawak telah meningkatkan kekerapan penerbangan domestiknya daripada 562 penerbangan kepada 615 penerbangan berkuat kuasa 8 April.

“Pelawat dari Malaysia barat boleh mengambil penerbangan terus dari Kuala Lumpur, Pulau Pinang, Johor, Johor Bahru, Langkawi, Kota Bahru ke Kuching, manakala mereka boleh mengambil penerbangan terus dari Kuala Lumpur, Johor Bahru dan Pulau Pinang ke Sibu dan penerbangan terus dari Kuala Lumpur dan Johor Bahru ke Miri.

“Manakala mereka boleh mengambil penerbangan terus dari Kuala Lumpur, Johor Bahru dan Pulau Pinang ke Sibu dan penerbangan terus dari Kuala Lumpur dan Johor Bahru ke Miri,” ujarnya.

Katanya lagi, penyambungan semula pengembara domestik dan antarabangsa ke Sarawak merupakan langkah penting untuk memberikan industri pelancongan Sarawak rangsangan yang diperlukan.

“Setakat ini Sarawak telah merekodkan 229,678 ketibaan pelawat ke Sarawak dari Januari hingga Mac 2022, ini merupakan peningkatan sebanyak 569.25 peratus dalam ketibaan pelawat berbanding tempoh yang sama tahun lepas dari Januari hingga Mac pada 2021 dan Januari hingga Mac 2022 terdapat peningkatan sebanyak 569.

“Ini merupakan kejayaan besar dalam usaha kita untuk mencapai sasaran 1.2 juta pengunjung untuk tahun ini.

“Kita percaya dengan jumlah pelawat yang dianggarkan dari Januari hingga Mac, saya yakin dan percaya kita boleh mengulangi 1.2 juta pengunjung yang datang ke Sarawak.

“Malah jumlah ini adalah masih jauh berbeza daripada jumlah yang kita ada sebelum covid-19 melanda, yang mana kita mencecah kira-kira 4.5 juta pelawat setiap tahun,” katanya lagi.

Oleh JEAKQLEYN YACHO

See author's posts


Persediaan penuh kurangkan kerosakan akibat banjir

SARIKEI: Persediaan mencukupi sebelum banjir melanda merupakan kunci kepada untuk mengurangkan kerosakan akibat banjir.

Pengarah Jabatan Bomba dan Penyelamat Malaysia (JBPM) Negeri Sarawak, PKPjB Khirudin Drahman @ Hussaini berkata, peranan komuniti itu sendiri adalah paling penting bagi mengurangkan kerosakan akibat banjir.

“Komuniti memainkan peranan penting kerana respon dan tindakan bijak mereka dapat mengurangkan impak semasa bencana banjir.

“Pasukan-pasukan penyelamat akan sentiasa siap sedia dengan aset, logistik dan peralatan pelindung diri (PPE) kami.

“Kerjasama antara pihak bomba dan komuniti penting bagi mengurangkan impak bencana banjir,” katanya.

Beliau berkata demikian ketika dihubungi Utusan Sarawak, pagi semalam.

Jelasnya, JBPM Negeri Sarawak telah bersedia dari segi kekuatan personel dan logistik bagi menghadapi bencana banjir.

“Dari segi kekuatan personel, seramai 1,194 pegawai bomba (PSM), 230 pegawai bomba bantuan (PBB), 53 pasukan bomba sukarela (PBS) yang terdiri dari 2,259 orang penduduk, 7,453 peserta bomba komuniti dari 779 program bomba komuniti, 55 pasukan terdiri dari 10,107 peserta CERT dan 820 peserta dari 21 program Summer Camp SSGP bersiapsiaga menghadapi bencana banjir.

“Sari segi logistik, setakat 17 November 2020, JBPM Negeri Sarawak telah menyediakan sebanyak 16 unit lori, 78 unit utiliti, 50 buah utiliti marin, 363 Personal Floating Device (PFD), 168 baju hujan, 65 ‘chainsaw’ dan satu unit helikopter jenis AW189 dan Regional Forward Base (RFB) berpengkalan di Kuching, Sibu dan Miri,” ujarnya.

Jelasnya, RFB di Kuching, Sibu dan Miri adalah untuk gerak atur aset air dan darat dalam respon di lokasi.

“Setiap kawasan kita telah kenalpasti berkaitan risiko banjir dan banjir kilat.

“Ada lebih kurang 600 Pusat Permindahan Sementara dikenalpasti dan Forward Operating Base untuk bekalan makanan oleh Jawatankuasa Pengurusan Bencana Negeri (JBPN) dan Jabatan Kebajikan Masyarakat (JKM),” katanya lagi.

Dalam pada itu, katanya, fasa peralihan monsun timur laut bermula pada November 2020 hingga Mac 2021.

“Pada tahun 2016 hingga tahun 2020 (setakat 17 November 2020) sebanyak 21 operasi pemindahan oleh bomba.

“Ia melibatkan 27 pusat pemindahan, 551 keluarga dan seramai 2,459 mangsa banjir,” ujar beliau.

Oleh EARL ANEK

See author's posts


Lee santuni petugas barisan hadapan

LIONG CHAI LING

MIRI : Menteri Pengangkutan Sarawak Datuk Lee Kim Shin yang juga menteri bertanggungjawab bagi Jawatankuasa Pengurusan Bencana Bahagian Miri (JPBBM) semalam mengadakan lawatan ke Lapangan Terbang Miri untuk memantau keadaan petugas barisan hadapan.

Dalam lawatan itu, Lee menzahirkan terima kasih kepada petugas barisan hadapan yang bertugas sepanjang perayaan Hari Raya Aidilfitri dan Gawai Dayak.

Beliau  turut menyampaikan  buah tangan berbentuk kek Hari Raya dan Gawai untuk para petugas sebagai penghargaan kepada mereka yang bertugas di Lapangan Terbang Miri dan tidak dapat mengambil cuti semasa perayaan kerana perhidmatan mereka diperlukan.

Petugas barisan hadapan ini adalah terdiri daripada Angkatan Pertahanan Awam Malaysia (APM) Jabatan Imigresen Malaysia Miri, Pejabat Residen Bahagian Miri, Jabatan Tanah dan Survey ,Jabatan Kesihatan Bahagian Miri,Malaysia Airport Berhad dan Majlis Bandaraya Miri, polis dan wakil-wakil hotel.

“Semoga sumbangan yang diberikan ini sedikit sebanyak dapat memberi semangat dan sokongan moral kepada petugas barisan hadapan semasa menjalankan tugas di lapangan terbang,” kata Lee menerusi satu kenyataan semalam.

Turut hadir, Pengerusi Jawatankuasa Pengurusan Bencana Bahagian Miri merangkap Pemangku Residen Bahagian Miri, Abdul Aziz Mohd Yusuf.

Sementara itu, sebanyak dua penerbangan iaitu masing-masing dari Labuan dan Kuala Lumpur telah tiba di Lapangan Terbang Miri semalam.

Semua penumpang yang tiba, disaring dan ditemuramah berdasarkan Prosedur Standard Operasi (SOP) Covid-19 oleh pihak Kementerian Kesihatan Malaysia (KKM) dan dipakaikan’wristband’ sebelum mereka dihantar ke hotel-hotel yang ditetapkan untuk tujuan kuarantin.

Dalam tempoh tersebut, sekiranya keputusan ujian yang diperolehi negatif, mereka akan dibenarkan pulang ke rumah masing-masing dan meneruskan kuarantin di rumah sehingga tempoh 14 hari tamat.

See author's posts


Rakyat mampu buat kawalan kendiri semasa PKPB

PUTRAJAYA: Tanggapan akan berlaku kekecohan dan huru-hara semalam apabila rakyat yang sekian lama berkurung di rumah   “dibebaskan” ternyata meleset, terima kasih kepada seluruh anggota masyarakat kerana mampu membuat kawalan diri.

Malah, Menteri Kanan (Kluster Keselamatan) Datuk Seri Ismail Sabri Yaakob mengakui beliau sendiri membayangkan keadaan yang teruk itu akan berlaku pada hari pertama pelaksanaan Perintah Kawalan Pergerakan Bersyarat (PKPB) Selasa lepas.

“Bayangkan, setelah begitu lama di rumah tiba-tiba semalam dibebaskan. Tentulah keadaan jadi huru-hara kerana ramai akan keluar dan sebagainya, namun keadaan adalah sebaliknya,” katanya pada sidang media harian mengenai PKP di sini semalam.

Beliau berkata, walaupun berlaku peningkatan jumlah kenderaan di jalan raya, keadaan masih terkawal dengan majoriti rakyat termasuk pemilik premis perniagaan mematuhi Prosedur Operasi Standard (SOP) yang ditetapkan.

“Ini menunjukkan norma-norma baharu itu telah mula diikuti dan jadi budaya rakyat kita. Seperti saya sebutkan,   kawalan kendiri ini yang amat penting bagi kita untuk menjaga kepentingan kesihatan kita, nampaknya sedang diamalkan rakyat kita,” katanya.

Beliau juga berkata, tinjauan yang dilakukan terhadap pengangkutan awam seperti MRT dan LRT mendapati penumpang mengamalkan jarakan sosial serta mengenakan pelitup separuh muka.

Ismail Sabri turut menghargai aduan awam yang menularkan klip video dan gambar premis yang tidak mematuhi SOP, namun katanya orang ramai juga perlu menyemak kesahihan maklumat yang ditularkan agar tidak terbabit dalam penyebaran berita palsu.

Setakat Selasa lepas, sebanyak 259 kertas siasatan berkaitan berita palsu Covid-19 telah dibuka, katanya.

Mengenai permintaan Persekutuan Majikan Malaysia (MEF) agar kerajaan mengkaji semula arahan saringan Covid-19 ke atas semua pekerja asing, Ismail Sabri berkata arahan itu bagi menangani kebimbangan akan wujud kluster baharu dalam kalangan golongan tersebut susulan peningkatan kes positif membabitkan pekerja asing di tapak pembinaan.

“Ini untuk mencegah kerana kita tidak mahu berlaku seperti di Singapura yang selama ini agak mendatar kes positif Covid-19 mereka, tetapi kerana ada kluster warga asing akhirnya graf Covid-19 mereka mendadak tinggi. Kita tidak mahu itu berlaku kepada negara kita,” katanya.

Katanya, arahan itu juga demi kebaikan kepada pengusaha sendiri yang tidak perlu berdepan kemungkinan premis perniagaan mereka ditutup sekiranya ada pekerja mereka didapati positif Covid-19.

Ismail Sabri berkata, untuk permulaan aktiviti saringan akan bertumpu kepada pekerja tapak pembinaan di sekitar ibu negara dan Selangor, seperti yang dinasihatkan oleh Kementerian Kesihatan.

Selain itu katanya, kira-kira 60 peratus pekerja asing berdaftar adalah pencarum Pertubuhan Keselamatan Sosial (Perkeso) dan kos saringan akan ditanggung oleh pertubuhan tersebut.

Selasa lepas MEF dilaporkan berkata, pihak majikan terpaksa menanggung kos kira-kira RM1.15 bilion jika perlu menjalankan saringan Covid-19 ke atas semua pekerja asing yang berdaftar dengan mereka, sekali gus menambah beban majikan yang telah mengalami situasi sukar. – BERNAMA

See author's posts


Pegawai, anggota bayar untuk lulus peperiksaan

KUALA LUMPUR:  Ada pegawai dan anggota polis membayar ribuan ringgit kerana ingin lulus peperiksaan dalaman bagi mendapatkan peluang temu duga untuk kenaikan pangkat, kata Ketua Polis Negara Tan Sri Abdul Hamid Bador.

Mendedahkan perkara itu, beliau berkata pihaknya ada menerima laporan   mengenai pegawai dan anggota   yang   membayar   antara RM4,000 hingga RM10,000 kepada pihak ketiga semata-mata   untuk tujuan itu.

“Saya tidak akan sesekali bertoleransi dan akan mengambil tindakan terhadap mana-mana pegawai atau anggota yang mengambil suapan bagi meluluskan peperiksaan dalaman Polis Diraja Malaysia (PDRM) (kepada pihak terbabit).

“Oleh yang demikian, PDRM akan mewujudkan satu sistem khas bagi mengelak pihak ketiga daripada mengakses dan mengubah keputusan peperiksaan kenaikan pangkat,”   katanya kepada Bernama di   Bukit Aman, di sini.

Abdul Hamid berkata, sistem berkenaan akan dikendalikan terus oleh Pengarah Jabatan Pengurusan Bukit Aman.

“Ini kerana setiap peperiksaan yang dikendalikan PDRM perlu ada tapisan dan ia harus dikendalikan dengan penuh disiplin, berintegriti serta amanah,” katanya.

Beliau berkata, sistem berkenaan akan mempunyai ciri-ciri keselamatan tinggi supaya tidak digodam oleh individu tidak bertanggungjawab hingga boleh mengubah keputusan peperiksaan.

“Beberapa tahun lepas, terdapat satu kes melibatkan orang dalam dan pelatih PDRM yang telah ditahan dan diambil tindakan berhubung perkara terbabit.

“Ada jurulatih yang menawarkan jawatan detektif dan akan mengaturkan posisi itu terhadap seorang pelatih yang ketika itu masih dalam peringkat latihan,” katanya yang enggan mengulas lanjut.

Abdul Hamid menegaskan Jabatan Pengurusan menyedari dan mengambil   maklum   berhubung   isu tersebut. – Bernama

See author's posts


Ceroboh Kubur: Suspek diburu polis

SIBU: Sebanyak 28 kubur di Tanah Perkuburan Iban, Pulau Keladi telah diceroboh pihak tidak bertanggungjawab.

Ketua Polis Daerah Sibu, Asisten Komisioner (ACP) Zulkipli Suhaili berkata, Balai Polis Lanang menerima laporan daripada Tuai rumah Tanjung Latap Sibu memaklumkan kejadian tersebut pada Jumaat lalu.

“Pasukan Bahagian Siasatan Jenayah IPD Sibu telah ke lokasi kejadian dan mendapati sebanyak 28 kubur telah diceroboh.

“Setakat laporan diterima, pihak polis kini sedang giat mengesan dan menjalankan risikan bagi mengesan suspek yang terlibat,” jelasnya menerusi siaran media, lewat petang semalam.

Justeru, pihak polis mengalu-alukan mana-mana individu yang mempunyai maklumat berkenaan kejadian tersebut agar terus menghubungi pegawai penyiasat kes Sarjan Mohd Fairrul Noor Azlan di talian 017-3315589.

Kes disiasat mengikut Seksyen 297 Kanun Keseksaan.

Oleh AKUN GIMAN

See author's posts


Marudi patuh, tiada Bazar Ramadan

JIKU JUGUONG

MARUDI : Walikota Majlis Daerah Marudi (MDM),
Kaunselor Edward Mendai berkata majlis tempatan turut mengambil langkah untuk
tidak melaksanakan bazaar Ramadan Tahun ini.

Katanya hasil  perbincangan dengan
pihak MDM,
Ketua Masyarakat Melayu Pemanca Jamel Sabil dan Penghulu
Haji Edrews tempoh hari bersetuju untuk tidak
melaksanakan Bazar Ramadan tahun ini.

Katanya selagi Perintah Kawalan Pergerakan (PKP)
dilaksanakan, pihaknya akan patuh arahan pihak atasan
baik diperingkat negeri mahupun Persekutuan meskipun
Daerah Marudi berstatus Zon hijau atau bebas
Covid-19.

Jelasnya semua pihak perlu berwaspada daripada wabak
Covid-19 ini kerana mencegah itu lebih baik daripada mengubati.

Bagaimanapun kepada yang masih mahu berniaga musim
bulan Ramadan, mereka boleh mencuba inisiatif lain,
sama ada menawarkan perkhidmatan atas  talian dan sebagainya.

Mengulas mengenai perkara
ini  Jamel berkata Bazae
Ramadan tidak akan dilaksanakan sebagai langkah untuk
membendung penularan Covid-19, selaras dengan arahan yang dikeluarkan oleh
Ketua Menteri, Datuk Patinggi Abang Johari Tun Openg baru-baru ini.

Dalam perkembangan
lain,  Setiausaha Majlis Daerah Marudi, Lolita Jaime
Nicholas dalam kenyataannnya berkaitan operasi semasa
PKP Tahap 2, pihak MDM membenarkan semua kedai perkakasan,
penjualan kedai input pertanian dan kedai menjual alat tukar ganti dibenarkan
dibuka dua kali seminggu iaitu pada hari Selasa dan Khamis dari jam 7.00 pagi
dingga jam 7.00 petang sahaja.

Tambahnya sepanjang tempoh operasi,  para pengusahadikehendaki
memastikan pengunjung dan pekerja mengamalkan penjarakkan
sosial dan langkah keselamatan yang tinggi seperti memakai penutup mulut dan
menyediakan cecair pembersih kuman.

Katanya tindakan akan diambil  sekiranya didapati pelanggaran arahan
sepanjang PKP dikuatkuasakan.

See author's posts


Tuntut insentif RM50 dengan Touch ‘n Go eWallet

KUALA LUMPUR: Touch ‘n Go eWallet telah terpilih bagi program ePENJANA, yang merupakan sebahagian daripada Pelan Jana Semula Ekonomi Negara (PENJANA) bertujuan meningkatkan kadar perbelanjaan dan menggalakkan perlaksanaan digital di negara ini.

Sempena program tersebut, Touch ‘n Go eWallet bakal memberi lebih nilai menerusi ganjaran tambahan #LebihBanyakEkstra merangkumi pelbagai keperluan harian yang ditawarkan oleh rakan niaga terdiri daripada pelbagai jenama besar, industri kecil dan sederhana dan perusahaan mikro dalam industri makanan dan minuman, sektor runcit, bahan makanan, fesyen, hiburan, teknologi maklumat dan sebagainya.

“Kami gembira dapat bekerjasama dengan pihak kerajaan sekali lagi bagi melaksanakan ePENJANA dan berikhtiar mewujudkan ekosistem yang berfungsi secara baik kepada rakyat,” kata Ketua Pegawai Eksekutif TNG Digital Sdn Bhd, Ignatius Ong dalam satu kenyataan, semalam.

Program yang berlangsung dari 31 Julai 2020 hingga 30 September 2020 ini membolehkan warganegara berumur 18 tahun ke atas dengan pendapatan tahunan kurang daripada RM100,000 menebus insentif RM50 ePENJANA yang berbentuk kredit e-dompet.

Penebusan boleh dilakukan dan diguna pakai untuk pelbagai transaksi di lebih daripada 220,000 pusat perniagaan rakan niaga Touch ‘n Go eWallet sepanjang tempoh program tersebut.

Touch ‘n Go eWallet yang mempunyai lebih 11 juta pengguna juga menyeru pengguna baharu dan sedia ada untuk melengkapkan proses pengesahan akaun mereka sekiranya belum dilaksanakan, bagi membolehkan penebusan insentif tersebut serta menunggu ganjaran  #lebihbanyakekstra menerusi setiap transaksi dengan Touch ‘n Go eWallet. – Bernama

See author's posts


Program Desamall@KPLB diperoleh menerusi Grab

PUTRAJAYA: Produk usahawan luar bandar yang menyertai program Desamall@KPLB kini boleh diperoleh dengan lebih pantas menerusi perkhidmatan GrabMart dan GrabFood.

Ia susulan kerjasama strategik antara pentadbir program Desamall@KPLB iaitu ELokal Sdn Bhd dan Grab Malaysia yang dimeterai di sini, hari ini.

Pengasas dan Ketua Pegawai Eksekutif ELokal Ahmad Shah Wahid berkata jualan melalui program Desamall@KPLB yang memasarkan produk usahawan luar bandar di platform e-Dagang seperti PrestoMall, Lazada, Shopee dan eBay, meningkat hampir 300 peratus sejak pelaksanaan Perintah Kawalan Pergerakan (PKP).

Menurutnya, produk paling popular dalam program Desamall@KPLB di platform Lazada dan Shopee sejak PKP bermula ialah sambal hitam Pahang dan pelbagai pes masakan.

“Pesanan untuk barangan makanan semakin tinggi apabila Ramadan bermula dan Desamall@KPLB bersedia untuk memenuhi permintaan yang meningkat menjelang Aidilfitri minggu depan,” katanya kepada pemberita selepas majlis permeterian itu yang disaksikan Menteri Pembangunan Luar Bandar Datuk Dr Abd Latiff Ahmad.

Dalam pada itu, Ahmad Shah berkata sebagai permulaan terdapat tiga lokasi ‘pick up point’ bagi GrabMart iaitu Kelana Jaya, Putrajaya dan Batu Caves yang mana radius penghantarannya adalah enam (6) kilometer daripada ‘pick up point’.

“Lokasi ‘pick up point’ akan ditambah dari semasa ke semasa,” katanya.

Sementara itu, Abd Latiff  berkata kerjasama strategik antara program Desamall@KPLB dan Grab Malaysia itu membolehkan produk luar bandar dipasarkan dengan cara yang sesuai dengan normal baharu berikutan pandemik Covid-19. – Bernama

See author's posts


Tamu Jalan Gaya jadi tumpuan

KOTA KINABALU: Suasana hujung minggu Jalan Gaya yang terletak di pusat bandar Kota Kinabalu semalam bertambah ‘meriah’ apabila menjadi tumpuan jentera pilihan raya parti-parti bertanding pada Pilihan Raya Negeri (PRN) untuk berkempen.

Para calon mengambil peluang itu untuk bertemu pengunjung dan peniaga di Tamu Gaya yang hanya beroperasi sekali dalam seminggu dari 6.00 pagi hingga 12.00 tengah hari, bagi mendekati pengundi kawasan masing-masing.

Antara calon yang berkempen ialah calon Barisan Nasional (BN) Dr Chang Kee Ying, Datuk Christina Liew (PKR), Tan Sri Chong Kah Kiat (LDP) dan Tan Lee Fatt (DAP).

Setiap calon dan jentera parti memakai pakaian mengikut warna parti masing-masing bagi memudahkan pengundi mengenali calon.

Selain beramah mesra, jentera parti juga turut mengedarkan risalah yang mengandungi mesej parti serta tawaran-tawaran mereka kepada pengundi. Sementara itu, Dr Chang yang akan bertanding bagi Dewan Undangan Negeri (DUN) Likas berkata meskipun beliau merupakan calon baharu, namun penerimaan orang ramai sangat baik.

“Kempen hari ini berjalan lancar, penerimaan orang ramai juga sangat baik. Selain di sini, saya juga akan berkempen melalui media sosial supaya masyarakat khususnya di DUN Likas lebih mengenali saya,” katanya yang merupakan doktor gigi.

Sementara itu, Gil Tupang, 63, yang menjual kraftangan di situ sejak 20 tahun lepas berkata suasana Tamu Gaya yang terletak dalam DUN Api-Api itu kelihatan sibuk apabila ramai yang berkunjung semalam.- Bernama

See author's posts


Tentera India, China berbalas tembakan

NEW DELHI: Pasukan tentera India dan China berbalas tembakan amaran di sepanjang Garis Kawalan Sebenar (LAC) di wilayah Ladakh, sumber Tentera India memberitahu Sputnik.

Kejadian itu berlaku berhampiran Tasik Pangong (Pangong Tso) di timur Ladakh pada Isnin malam.

Minggu lalu, Menteri Pertahanan China Wei Fenghe dan rakan sejawatannya dari India, Rajnath Singh, menyeru pertikaian sempadan itu diselesaikan secara damai.

Kedua-dua pemimpin itu berkata demikian semasa menghadiri mesyuarat menteri pertahanan Pertubuhan Kerjasama Shanghai (SCO) yang berlangsung di Moscow.

Ketegangan sempadan antara India dan China baru-baru ini semakin meningkat akibat pertempuran antara pasukan negara di sepanjang LAC.Sementara itu di Washington, Presiden Donald Trump kelmarin menuduh kepemimpinan Pentagon menginginkan perang untuk ‘’menggembirakan’’ kontraktor pertahanan, menurut laporan Agensi Anadolu (AA).

“Saya tidak mengatakan pihak tentera sukakan saya; tetapi askar-askar itu ya ,” kata Trump pada sidang media Rumah Putih.

“Pihak atasan di Pentagon mungkin tidak kerana mereka tidak mahu melakukan apa-apa selain berperang sehingga semua syarikat hebat yang membuat bom dan pesawat serta pengeluar yang lain terus gembira,” tambahnya.

AA melaporkan Trump mengeluarkan kenyataan itu beberapa hari selepas beliau mengecam keras laporan bahawa beliau menghina korban perang Amerika.

Memetik sumber yang tidak disebutkan namanya, majalah The Atlantic pada Khamis melaporkan semasa kunjungan ke Perancis pada 2018, Trump membatalkan lawatan ke Tanah Perkuburan Amerika Aisne-Marne berhampiran Paris iaitu lokasi korban Perang Dunia I Amerika dikebumikan kerana beliau tidak menghormati orang-orang yang dikebumikan di lokasi tersebut.

“Mengapa saya harus pergi ke tanah perkuburan itu? Ia dipenuhi dengan mereka yang kalah, ” kata Trump kepada pekerja kanan ketika itu, menurut majalah itu.

Beliau juga mengatakan lebih daripada 1,800 tentera laut yang kehilangan nyawa mereka di Belleau Wood, pertempuran penting dalam perang dunia pertama, adalah “bodoh” kerana terbunuh.

Ketika ditanya oleh seorang wartawan di Pejabat Oval pada Jumaat adakah beliau meminta maaf kepada anggota dan veteran perkhidmatan AS, Trump berkata, “Tidak. Ini adalah cerita palsu yang ditulis oleh sebuah majalah yang kewujudannya mungkin tidak akan lama.”-Bernama

See author's posts


Sasaran seluruh negeri dapat bekalan air bersih menjelang 2030

NUR AIN OTSMAN

KUCHING: Liputan bekalan air bersih di seluruh negeri ini disasar mencapai 100 peratus menjelang 2030.

Menteri Utiliti dan Telekomunikasi, Datuk Julaihi Narawi berkata, hingga suku kedua tahun ini, ia sudah mencecah liputan 83.7 peratus di seluruh pelosok negeri.

Katanya, 67.2 peratus liputan bekalan air bersih itu adalah di kawasan luar bandar, manakala hampir semua di kawasan bandar diliputi iaitu 99 peratus.

“Selaras dengan Strategi Pembangunan Pasca Covid-19, sasaran adalah untuk 100 peratus liputan bekalan air bersih menjelang 2030.

“Sasaran juga untuk mengurangkan Air Tanpa Hasil (NRW) kepada 25 peratus, selain mengurangkan penggunaan air kepada 165 liter per kapita sehari dan mempunyai margin rizab air sebanyak 20 peratus,” katanya.

Beliau berkata demikian ketika berucap pada majlis penutup Pameran dan Persidangan Air Antarabangsa dan Air Sisa Borneo 2022 (BIWWEC 2022) di sebuah hotel di sini, hari ini.

Julaihi berkata, untuk mencapai matlamat itu, kerajaan Sarawak melaksanakan pelbagai program, termasuk penambahbaikan Grid Air Negeri.

Ini katanya, bagi menangani kawasan tekanan air rendah di samping meningkatkan liputan bekalan air dan program Bekalan Air Alternatif Sarawak (SAWAS) untuk kawasan luar bandar terpencil yang tidak boleh diakses.

“Kerajaan Sarawak sedang berusaha ke arah matlamatnya untuk mencapai liputan penuh air bersih untuk seluruh Sarawak.

“Bagi pengurusan air sisa, negeri ini melaksanakan beberapa sistem pengurusan air sisa berpusat bagi bandar dan pekan utama,” katanya.

Beliau berkata, sektor air di negeri ini juga akan mengalami perubahan apabila kerajaan Sarawak melaksanakan sistem grid air bersepadu merangkumi pendigitalan, dengan menubuhkan entiti tunggal bekalan air dan badan korporat sebagai pengawal selia air.

Kelmarin, Premier Sarawak, Datuk Patinggi Tan Sri Abang Johari Tun Openg mengumumkan usaha menggabungkan empat agensi bekalan air menjadi satu entiti sahaja dijangka menjadi kenyataan dalam tempoh dua tahun lagi.

Ketika ini, pengurusan bekalan air di Sarawak dilaksanakan empat agensi iaitu Lembaga Air Kuching (LAK), Lembaga Air Sibu (LAS), Lembaga Air Kawasan Utara (LAKU) dan Jabatan Bekalan Air Luar Bandar (JBALB).

Menurut Julaihi, sebagai sebuah negeri yang luas dengan keadaan geografi mencabar dan kebolehcapaian terutamanya kawasan luar bandar, memerlukan kerangka terbaik untuk mendepani situasi itu.

Katanya, ia memerlukan BIWWEC untuk membincang dan mencari kaedah terbaik dari segi teknologi baharu, untuk menjayakan perancangan itu.

Persidangan itu memberi peluang untuk perbincangan terbuka dan menarik dengan pemain industri, penggubal dasar dan pengawal selia meliputi pelbagai aspek, di luar dan dalam Sarawak, bagi membangunkan penyelesaian ke arah mencapai daya tahan sistem bekalan air dan kemampanan dalam pengurusan sumber air.

See author's posts


HARGA HASIL LAUT MELONJAK

LAWAS: Berikutan musim tengkujuh, harga ikan dan hasil laut yang lain terutama ikan tahai salai yang menjadi sumber pendapatan utama sebilangan nelayan di Lawas telah melonjak sekali ganda.

Kifli Dahlan, 57, dari Kampung Awat-Awat Sundar berkata, buat masa ini harga ikan tahai salai mencecah RM40 sekilo berbanding musim biasa hanya RM18 sekilo.

“Saya tidak dapat turun ke laut ekoran gelombang dan angin kuat. Kadang-kadang duduk di rumah sahaja dan ada kalanya pergi ke hutan mencari kayu api untuk buat ikan tahai salai.

“Ketika musim tengkujuh ini, hanya ikan tahai salai sahaja pendapatan kami sekeluarga,” katanya.

Ujarnya, ada juga nelayan di kampung yang sama menjual udang kering untuk kelangsungan hidup sepanjang musim tengkujuh ini.

“Musim biasa, harga udang kering RM20 sekilo tetapi sekarang ia dijual pada harga RM50 sekilo.

Kata Kifli lagi, ikan tahai salai dan udang kering ini akan dijual kepada peniaga kedai.

“Nelayan terpaksa menjual ikan tahai salai dan udang kering dengan harga yang tinggi berikutan stok makanan laut itu berkurangan dan sukar untuk mendapatkannya ketika ini.

“Kali terakhir saya turun ke laut dua hari lalu. Tetapi saya bersama enam orang lagi nelayan terpaksa berpatah balik kerana gelombang kuat. Kami pulang dengan tangan kosong,” ujar bapa kepada lima orang anak itu.

Beliau turut berharap agar ada pihak yang memahami keadaan mereka ketika ini dan tampil memberi bantuan.

“Kami juga mendapat bantuan musim tengkujuh daripada kerajaan. Ini sedikit sebanyak meringankan beban kami sekeluarga,” katanya.

Monsun Timur Laut atau musim tengkujuh di Malaysia bermula 3 November 2021 dan berterusan sehingga Mac 2022. Dalam tempoh ini, empat hingga enam episod hujan lebat dijangka berlaku.

Semasa fasa awal Monsun Timur Laut iaitu dari November 2021 hingga awal Januari 2022, episod hujan lebat dijangka berlaku di Kelantan, Terengganu, Pahang dan Johor. Manakala, pada awal Januari dan Februari 2022, episod hujan lebat dijangka lebih tertumpu di Sarawak serta Sabah.

Mulai hujung Januari hingga Mac 2022 dijangka cuaca agak kering di Perlis, Kedah, Pulau Pinang dan dan Kelantan. Kebanyakan tempat di Malaysia dijangka menerima hujan pada paras purata sepanjang Monsun Timur Laut kali ini.

Oleh NUR AIN OTSMAN

See author's posts


Yang Tuntas dan yang Bernas

Oleh:  Mohidin Haji Malek

“Merit sajak yang tidak dipertkaikan ramai orang: ia menyatakan lebih dan dalam perkataan yang kurang daripada prosa”. (One merit of poetry few people will deny: it says more and in fewer words than prose).

Kata-kata sedemikian itu diluahkan oleh Voltaire tentang sajak. Sememangnya hal sedemikian itu tidak dapat dinafikan. Sajak sememangnya ringkas dan padat, namun mengandungi maksud yang mendalam dan memerlukan penghayatan total untuk menghuraikan elemen yang tersirat. Lantaran hal yang sedemikian itu, tidak menghairankan apabila terdapat sajak-sajak yang diperkatakan atau dibicarakan panjang lebar berdasarkan tafsiran serta sisi pandang pembicaranya.

Hal yang sedemikian juga mungkin menjadi faktor penarik bagi kebanyakan penulis dan pengkarya untuk menukilkan puisi berbanding genre-genre lain seperti cerpen, novelet atau novel. Hal sedemikian ini dapat dilihat lewat penghasilan karya sajak berbanding cerpen atau novel. Seseorang pengkarya atau penulis yang prolifik, tidak mustahil mampu menghasilkan puluhan dan malahan ratusan sajak dalam tempoh setahun. Namun, untuk menghasilkan jumlah yang sama dalam genre cerpen atau novel, agak payah.

Namun demikian, elemen atau unsur yang sering tertirai adalah keberkesanan penyampaian mesej, pemikiran atau falsafah dalam sesebuah sajak yang dihasilkan agak mampu menyentuh hati dan naluri dan perasaan khalayak pembacanya. Hal sedemikian ini sering dibangkitkan. Sejauh manakah sesebuah sajak itu mampu menembusi dinding emosi pembaca? Hal yang sedemikian ini memang tidak semudah yang difikirkan. Memetikk kata-kata Robert Frost, “Poetry is when an emotion has found its thought and the thought has found words.”, atau “Sajak ialah ketika emosi telah ‘berjalin’ dengan pemikiran dan pemikiran ‘bertemu’ kata-kata”. Tuntasnya hubungan antara emosi, pemikiran dan kata-kata berupa elemen primer dalam penghasilan sesebuah sajak. Apa-apa juga ‘subjek’ yang ‘menyentuh’ emosi seseorang, akan melahirkan pemikiran yang diluahkan lewat kata-kata yang persis dan gramatis lewat penghasilan sesebuah sajak.

Mengambil kira dan ingatan akan hal yang sedemikian, penulis melaraskan pandangan pada tiga buah sajak yang telah tersiar dalam ruangan ini minggu lalu, iaitu sajak “Kasut Kehidupan” karya Mohd Hapizan, “Senandika Si Bapa” nukilan Adie Abd Ghani, dan “Bebelan Seorang Tua” tulisan Dayang Fatin Nurhazziqah Awang Madzelan. Ketiga-tiga buah sajak berkenaan menyentuh tentang rencah kehidupan lewat persepsi dan sudut pandangan yang berbeza-beza. Hal yang jelas, nada kerisauan, kesalan dan pengharapan yang cuba diketengahkan oleh ketiga-tiga pengkaryanya.

Membaca dan menaakul satu persatu sajak yang dihasilkan, secara umum, karya berkenaan menepati ciri-ciri penghasilan sesebuah sajak. Pun demikian, terkesan beberapa elemen yang perlu diberikan perhatian bagi tujuan penambahbaikan. Sajak pertama, “Kasut Kehidupan” karya Mohd Hapizan dimulakan dengan ayat tanya, dengan memilih elemen kasut sebagai imejan. Kasut yang dilambangkan sebagai ‘kendara’ perjalanan menempuhi kehidupan. Kendara si pengkarya dengan kendara ‘seseorang’, sama ada teman atau kenalan. Dalam konteks ini, Mohd Hapizan cuba ‘membandingkan’ liku perjalanan hidup yang dilaluinya dengan liku perjalanan individu berkenaan. Liku perjalanan yang jelas sekali amat berbeza seperti yang dilambangkan lewat ‘keadaan’ kasutnya dengan kasut individu tersebut. Diksi ‘muatkah’ yang dipilih oleh Mohd Hapizan, andai ditaakuli, membawa pengertian yang mendalam. Hal yang sedemikian ini secara tidak langsung, mencuit akal fikir untuk menelusuri keseluruhan maksud sajak berkenaan.

Pun demikian, dalam beberapa perkara perlu memberikan perhatian dalam konteks pembinaan bait-bait agar tidak tergelincir daripada landasan nilai keindahan yang mampu menjejaskan fokus khalayak pembaca. Pun begitu juga halnya dari sudut ejaan, misalnya perkataan jalan raya, dan aspek tanda baca. Dipaparkan kembali sajak tersebut sebagai ingatan.

Kasut Kehidupan

Muatkah kakimu, dalam kasutku?

Tanpa perlu kau asak-asak.

Warna kehidupan lusuh

oleh debu-debu dunia.

Kain camping dikoyak-koyak waktu.

Tapaknya nipis

Barangkali terlalu lama

Melangkah liku fana

Muatkah kakiku, dalam kasutmu?

Ah, nyaman

Merah cerah warna.

Kulitnya bersih, cantik masih.

Tumit tak ada sedikit cela,

Mungkin jalanrayanya sutera,

Atau kau tak pernah kembara?

Beralih kepada sajak kedua, “Senandika Si Bapa” oleh Adie Abd Ghani yang dinukilkan seperti yang berikut;

Senandika Si Bapa

Tulus senyum mekar,

di balik jasad perkasanya

mengerah keringat segala,

demi bahagia,

demi keluarga

Tiada langsung dalih

mengalih arah,

kemahuan si kecil,

serta menyunting pendek,

hasrat bidadarinya.

Semua ditunai,

selagi belum usai.

Kerna pabila tiba,

di pengakhiran jalan,

buntu ia memikirkan,

siapa ‘kan menjulang beban,

mengukir tawa dan aman,

kehidupan marga tercinta.

Sajak berkenaan membicarakan tentang pengorbanan bapa dalam membesarkan anak-anak. Persoalan ini bukanlah perkara baharu dalam penghasilan karya lewat mana-mana genre sekalipun. Pun demikian, untuk menghadirkan sebuah karya yang benar-benar mampu mencuit emosi khalayak pembaca sehingga timbul kesan, khususnya dalam nubari anak-anak sehingga bangkit kesedaran, menuntut kebijaksanaan dan kecendekiaan pengkarya memilih diksi yang sesuai bagi membentuk bait-bait yang indah dalam kerangka rangkap yang bertautan.

Pengorbanan seorang ayah yang bertungkus-lumus mengerah keringat demi kelangsungan hidup keluarga serta kebahagiaan dan kesejahteraan sesebuah keluarga berupa tanggungjawab yang berat. Namun demikian, hal yang berkenaan jarang-jarang sekali diperkatakan, apatah lagi dalam konteks era kini yang lebih gemar memaparkan senario ketua keluarga yang berjawatan tinggi, bergaji besar serta kemudahan-kemudahan yang menyelesakan. Sisi pandangan sering terbias tentang kehidupan para tani, peladang, buruh kasar dan seumpamanya. Golongan yang harus membanting tulang untuk menzahirkan segala kemahuan dan keinginan isteri dan anak-anak. Kesedaran sedemikian yang terbit daripada pemerhatian Adie yang mungkin ‘menggamit’ emosinya untuk menghasilkan sajak di atas.

Secara umum, sajak ini agak baik. Pun demikian, masih ada ruang untuk melakukan pemurnian bagi tujuan penambahbaikan.  Dalam konteks ini, disarankan agar Adie lebih memberikan perhatian dari segi pemilihan diksi yang lebih sesuai serta mampu menyentuh emosi khalayak pembaca. Pun demikian juga halnya dalam konteks pembinaan frasa atau ayat yang gramatis. Di samping itu, sebagai ingatan, untuk menghasilkan sesebuah karya, waima dalam apa-apa genre, unsur penjiwaan harus diberikan perhatian serius, dalam erti kata menyelami naluri seorang ayah yang hidup dalam kepayahan dan kesusahan.

Sajak seterusnya, “Bebelan Seorang Tua” nukilan Dayang Fatin Nurhazziqah Awang Madzelan pula mengutarakan kekesalan seorang tua akan kebejatan yang berlaku pada era ini.

Bebelan Seorang Tua

Tua memamah diri lelaki,

Duduk sendiri di warung,

Meminum kopi dan merenung,

Bangsanya semakin melayu,

Seribu kedut menyatakan rayu;

Bangkitlah kembali pemuda pemudi

Kalian masa depan kami.

Kerut wajahnya,

Jelas remuk rendam hatinya,

Tak tergambar dengan kata-kata

Minda tidak terima sakit nan mata;

Inginku lihat semangat waja,

Terus setia berdoa jua memuja.

Anak-anak kini,

Menyakitkan hati,

Suami ghairah akan joli,

Isteri derhaka membentak-bentak sang suami,

Anak muda hanyut berfoya-foya;

Ini zaman kami ratib diri.

Yang benar dipenjarai,

Duit kopi sana sini,

Penipu dipuja dirai,

Iman aku tak merestui.

Persoalan keruntuhan moral dalam kalangan remaja serta institusi kekeluargaan sememangnya berupa isu yang lazim kita dengar dibicarakan masa kini. Kerisauan dan kekesalan Dayang Fatin ada kewajarannya. Kerisauan dan kekesalan yang dilontarkan lewat penghasilan sajak di atas. Lewat pemaparan ‘watak’ seorang tua, Dayang cuba ‘menyuarakan’ kebimbangan beliau akan situasi yang berlaku. Suatu usaha yang baik, namun, masih agak ‘goyah’ dari segi penjiwaan seperti halnya dengan sajak sebelumnya, “Senandika Si Bapa”. Sudut pandangan dan aras penaakulan seorang tua dengan anak muda tidak mungkin serupa. Lantaran, apa-apa yang berlegar dalam pemikiran “orang tua’ yang dipaparkan oleh Dayang Fatin tidak kesampaian lewat pelontaran sudut pandangan dan aras penaakulan seorang remaja. Hal yang sedemikian, ‘mengurangkan’ nilai ‘penerapan emosi’.

Dari segi pemilihan diksi, Dayang Fatin perlu berhati-hati. Demikian juga dengan pembinaan frasa dan ayat yang persis dan gramatis. Di samping hal sedemikian itu, fokus terhadap pokok persoalan yang diutarakan perlu dikekalkan. Apa-apapun, secara keseluruhan, usaha beliau harus diberikan pujian. Masih ada ruang untuk penambahbaikan dan pemurnian.

Secara keseluruhan, sajak-sajak yang dihasilkan baik dan memenuhi ciri-ciri penghasilan sesebuah sajak. Pun demikian, masih terkesan ciri-ciri tertentu yang perlu dibaiki dan dimurnikan bagi memantapkan karya-karya berkenaan. Teruskan berkarya, timba ilmu sebanyak mungkin dengan membuat rujukan dan banyak membaca dan menaakul sajak-sajak yang dihasilkan oleh penulis-penulis yang telah menempa nama dalam bidang penghasilan sajak. Sebagai penulis, jadikan kamus rakan sejati.

Tahniah dan syabas sekali lagi kepada ketiga-tiga penulis, iaitu Mohd Hapizan, Adie Abd Ghani dan Dayang Fatin Nurhazziqah Awang Madzelan. Usah patah semangat dan berputus asa. Semoga anda bertiga berjaya dalam bidang pengkaryaan, khususnya dalan genre penulisan sajak.

See author's posts


Sokong kerajaan sedia ada

MARUDI: Perpaduan merupakan satu komponen sangat penting dalam membangunkan masyarakat di sesuatu tempat.

Pegawai Kanan Jabatan Penerangan Mohamad Sahrizan Putit berkata seandainya berlaku perpecahan sukar untuk kita melaksanakan apa jua agenda kerajaan.

“Kalau kerajaan di negeri lain dan kerajaan pusat lain memang menyukarkan untuk kita melaksanakan pembangunan,” katanya.

Beliau berharap rakyat harus bersatu padu dalam menyokong kerajaan sedia ada untuk melaksanakan apa jua agenda untuk kemasyarakatan demi kemajuan kawasan kita.

Tegasnya, itu adalah satu penentu hala tuju negara kita dalam kestabilan kerajaan untuk mencapai satu jaminan kepada pembangunan negara.

Katanya, kalau kerajaan tidak stabil dan berpecah belah, beliau yakin pembangunan yang dilancarkan tidak akan dapat dilaksanakan.

“Maka itu, kita sama-sama terus memberi sokongan kepada apa jua usaha kerajaan untuk membangunkan kawasan kita,” ujarnya.

Beliau berkata demikian ketika berucap di majlis program Merdeka @ Komuniti yang dirasmikan Timbalan Speakar Dewan Undangan Negeri (DUN) Sarawak merangkap Ahli Dewan Undangan Negeri Mulu Dato Gerawat Gala di Dewan Suarah Baram semalam.

Kita harus bersyukur kerana mempunyai kerajaan yang betul-betul komited dalam melaksanakan usaha untuk memutuskan rantaian Covid-19 di Negara ini.

“Saya mengucapakan tahniah kepada semua rakyat Malaysia kerana tanpa bantuan kita semua adalah mustahil untuk kerajaan memutuskan jaringan Covid-19 terebut.

Jadi kita memainkan peranan yang penting dalam membantu dalam menjayakan usaha kerajaan untuk menangani penularan Covid-19, ujarnya.

“Walaupun belum lagi tamat memerangi wabak ini tetapi kita berharap Covid-19 dapat diputuskan tidak lama lagi, dan kita terus memegang teguh prosedur operasi standard( SOP ) yang telah ditetapkan kerajaan dan saya yakin kita akan bebas daripada Pandemik Covid-19 ini,” tambah Sahrizan.

Oleh Jiku Juguong

See author's posts


WHO gesa henti rawatan guna ubat malaria

INDONESIA: Indonesia digesa oleh Pertubuhan Kesihatan Sedunia (WHO) untuk menghentikan penggunaan ubat malaria sebagai rawatan Covid-19 kerana bimbang dengan keselamatan ubat tersebut.Lapor Reuters, Indonesia yang merupakan antara negara paling giat menyokong penggunaan ubat malaria, telah menerima surat notis daripada WHO berhubung dua ubat malaria, chloroquine dan hydroxchloroquine bagi merawat koronavirus.

Namun, kata seorang sumber yang tidak ingin dinamakan, notis tersebut masih belum dimaklumkan kepada umum dan sebaliknya hanya telah disebarkan kepada petugas kesihatan.Erlina Burhan, seorang doktor yang bantu menyediakan garis panduan rawatan Covid-19 sebagai ahli Persatuan Pakar Pulmonologi Indonesia, mengesahkan bahawa persatuan itu turut menerima nasihat baharu daripada WHO berhubung pemberhentian ubat tersebut.

“Kami telah membincangkan isu-isu berkenaan dan masih ada lagi pertikaian. Kami masih tidak capai kata sepakat,” kata Erlina kepada Reuters.Indonesia telah meningkatkan pengeluaran ubat berkenaan sejak Mac termasuk memberi lebih 20 lesen kepada pengeluar tempatan.Minggu lalu, laporan komprehensif oleh jurnal perubatan Lancet mendapati pesakit koronavirus yang dirawat menggunakan ubat-ubat malaria itu lebih berisiko untuk mengalami kesan pada denyutan jantung serta risiko kematian lebih tinggi.Pada Isnin, WHO umum akan menggantungkan penggunaan hydroxychloroquine bagi pesakit COVID-19 dalam ujian klinikal global.Kementerian Kesihatan Malaysia (KKM) pada Khamis menegaskan bahawa Malaysia masih lagi menggunakan ubat tersebut bagi merawat pesakit Covid-19, namun secara berhati-hati.-AFP

See author's posts


Kekal amalkan hidup norma baharu

KUCHING: Perayaan Hari Gawai yang diraikan dalam norma baharu kali ini pasti meninggalkan kesan di hati rakyat, kata Ahli Dewan Undangan Negeri (ADUN) Tanjong Datu, Datuk Amar Jamilah Anu.

“Saya harap rakyat terus kekal patuh kepada arahan kerajaan untuk terus duduk di rumah, keluar bila perlu dan kekalkan penjarakan sosial satu meter di antara satu sama lain,” katanya sambil mengucapkan Selamat Hari Gawai khasnya kepada penduduk Tanjung Datu, Ketua Kaum dan Ketua Masyarakat serta seluruh rakyat Sarawak.

Jamilah mengakui norma baharu telah mendidik masyarakat hidup dalam kesederhanaan, lebih berdisiplin dan peka kepada kebersihan.

Oleh demikian, beliau menyeru rakyat terutamanya penduduk di Tanjung Datu untuk kekal mengamalkan hidup norma baharu sehingga pandemik Covid-19 berjaya dihapuskan.

“Dengan ini saya berharap di masa hadapan kita boleh menyambut Hari Gawai bersama,” ujarnya.

See author's posts


Contoh kejayaan Muafakat Nasional

PEKAN: Kemenangan Barisan Nasional (BN) dalam Pilihan Raya Kecil (PRK) Dewan Undangan Negeri (DUN) Chini, Sabtu ini, berupaya menjadi satu lagi contoh terbaik kerjasama Muafakat Nasional (MN) antara UMNO dan PAS.

Timbalan Presiden PAS, Datuk Tuan Ibrahim Tuan Man berkata, ini kerana pimpinan UMNO dan PAS berjaya mengetepikan perbezaan bagi memberi sokongan penuh kepada calon BN dalam pilihan raya kecil itu.

“Ini dapat dilihat apabila Timbalan Yang Dipertua PAS Kawasan Pekan, Mohd Fadhil Noor Abdul Karim yang sebelum beberapa kali menjadi calon PAS di DUN Chini (menentang calon BN daripada UMNO), menjadi pencadang kepada calon BN,” katanya pada program ceramah MN di Bandar Dara Chini, dekat sini, malam Khamis lepas.

Antara pemimpin UMNO yang hadir adalah Timbalan Presiden Datuk Seri Mohamad Hasan, Setiausaha Agung Datuk Seri Ahmad Maslan, Ketua Penerangan, Shahril Sufian Hamdan dan Ketua Pemuda, Datuk Asyraf Wajdi Dasuki.

Pemimpin PAS pula adalah Ketua Dewan Pemuda, Khairil Nizam Khirudin.

Turut hadir Menteri Besar Pahang selaku Pengarah PRK Chini, Datuk Seri Wan Rosdy Wan Ismail, Pengarah Operasi PRK Chini, Datuk Seri Najib Tun Razak yang juga Ahli Parlimen Pekan serta calon BN, Mohd Sharim Md Zain. Setiausaha Agung BN, Tan Sri Annuar Musa dan Presiden MCA, Datuk Seri Dr Wee Ka Siong turut dilihat menghadiri ceramah itu.

Tuan Ibrahim berkata, contoh lain yang dapat dilihat ialah jentera PAS memberi kerjasama dalam setiap kempen calon BN itu.

“Ini menunjukkan pimpinan kedua-dua parti mengutamakan kepentingan rakyat. Saya juga berharap politik ini supaya jangan hilangkan kekuatan dan asas kita,” katanya.

Tuan Ibrahim berkata, kerjasama MN juga komited dengan persetujuan bahawa dalam Pilihan Raya Umum Ke-15 (PRU15), pertandingan adalah satu lawan satu antara Perikatan Nasional (PN) dan parti lawan.

Sementara itu, Mohamad meminta pengundi menggandakan jumlah majoriti bagi memberi isyarat terhadap PN, dan dengan kerjasama MN, undi daripada PAS dan BN mampu memberikan kemenangan besar serta penyertaan PN bersama Bersatu juga diyakini mampu meraih sokongan pengundi.

“Ini adalah PRK pertama selepas penubuhan PN, dan kita mahu angka yang kita boleh jadikan sebagai rujukan untuk PRU akan datang,” katanya.

PRK DUN Chini menyaksikan pertandingan tiga penjuru antara Mohd Sharim, 41, dan dua calon Bebas Tengku Datuk Zainul Hisham Tengku Hussin, 64, dan Mohd Shukri Mohd Ramli, 49. – Bernama

See author's posts


Kerajaan utamakan pembangunan – Len

SARIKEI: Sebanyak 109 inisiatif telah dilaksanakan oleh Ketua Menteri, Datuk Patinggi Tan Sri Abang Johari Tun Openg untuk rakyat Sarawak sejak lima tahun dilantik sebagai Ketua Menteri Sarawak.

Menteri Muda Sumber Asli dan Pembangunan Bandar, Datu Len Talif Salleh berkata, inisiatif-inisiatif ini meliputi pelbagai aspek yang berfungsi untuk memajukan lagi Sarawak dan juga bagi menjaga kebajikan rakyat Sarawak.

“Kerajaan Sarawak di bawah kepimpinan Abang Johari sentiasa mengutamakan pembangunan di Sarawak agar terus maju dan mencapai status sebagai sebuah negeri maju menjelang tahun 2030.

“Langkah beliau melaksanakan ekonomi digital ternyata membawa kesan yang positif bagi merapatkan jurang digital antara bandar dan luar bandar.

“Selain itu, beliau juga mendengar suara rakyat Sarawak di luar bandar dengan merancakkan pembangunan di kawasan luar bandar,” katanya.

Beliau berkata demikian ketika dihubungi Utusan Sarawak, pagi semalam.

Len Talif yang merupakan Ahli Dewan Undangan Negeri (ADUN) N.41 Kuala Rajang turut mengucapkan tahniah kepada Ketua Menteri kerana berjaya membawa kemenangan besar Gabungan Parti Sarawak (GPS) dalam Pilihan Raya Negeri (PRN) Ke-12.

“Usaha berterusan dan penuh komitmen GPS yang diketuai oleh beliau memajukan Sarawak, menguatkan lagi kepercayaan rakyat Sarawak terhadap Kerajaan Sarawak yang dipimpin oleh Abang Johari.

“Kemenangan memperoleh sebanyak 76 kerusi dari 82 kerusi di PRN Ke-12 adalah bukti bahawa rakyat Sarawak memberi mandat yang begitu besar kepada GPS.

“Tahniah kepada beliau dan semua wakil rakyat dari GPS yang memenangi PRN Ke-12,” ujarnya.

Tambahnya, beliau berharap rakyat Sarawak terus memberi sokongan padu kepada Ketua Menteri dan barisan kepimpinan dalam Kerajaan Sarawak.

“Marilah kita bekerjasama dan bersatu padu bagi memastikan Sarawak menjadi sebuah negeri maju menjelang tahun 2030,” katanya lagi.

Oleh EARL ANEK

See author's posts


Undi percaya dan karenah politik

USUL undi percaya terhadap Perdana Menteri, Datuk Seri Anwar Ibrahim berjaya lulus tanpa bantahan. Undi percaya ini dilakukan dengan undian suara. Keputusan ini menjadikan Anwar kekal sebagai Perdana Menteri untuk tempoh lima tahun akan datang. Kejayaan usul undi percaya ini membawa kepada kestabilan politik dan fokus kepada membina negara sepanjang tempoh penggal parlimen ini berlangsung.

Undi suara adalah salah suatu kaedah di dewan rakyat. Lazimnya dalam tradisi negara Westminster,  Speaker akan menyatakan usul dan Ahli Parlimen hanya perlu berkata “setuju” atau ‘tidak bersetuju’. Sekiranya suara ‘setuju’ sangat kuat didengari, maka ia akan lulus secara serta merta.

Melainkanlah pembangkang meminta usul undi belah bahagi untuk melihat jumlah sokongan yang diterima. Namun pembangkang tidak pula mengusulkan undi belah bahagi dan ini menunjukkan ketidakyakinan pembangkang untuk menang undi belah bahagi itu.

Dalih pembangkang

Ketua Whip Perikatan Nasional (PN) Takiyuddin Hassan (PN-Kota Bharu) menggunakan alasan bahawa, pembangkang tidak meminta undi belah bahagi kerana tidak mahu mengundi “dokumen yang tidak sah” yang beliau merujuk kepada memorandum persefahaman antara parti-parti kerajaan untuk membentuk Kerajaan Perpaduan dan mendukung Anwar sebagai Perdana Menteri.

Memorandum persefahaman Kerajaan Perpaduan tidak pula ada kaitan dengan parti-parti dalam Perikatan Nasional dan ini menunjukkan digunakan sekadar sebagai alasan ketua whip untuk terlepas imej kalah undi belah bahagi mereka.

Mekanisme undi belah bahagi

Sekiranya undi belah bahagi dilaksanakan, maka akan  dilaksanakan dengan lebih telus dan spesifik agar tidak mengelirukan atau boleh membawa kesilapanan. Ia perlu ada pemerhati dari pihak lawan bagi memastikan setiap penghitung undi tersebut tidak berlaku kesilapan. Hal ini bermakna  bagi memastikan kelancaran dan ketepatan setiap ketua penghitung undi bagi blok pembangkang atau kerajaan, akan disemak balas oleh pemerhati dari parti pihak lain.

Pemerhati yang dilantik untuk menghitung undi, diminta mengundi terlebih dahulu sebelum memantau blok yang mengundi. Bukan tidak pernah berlaku kesilapan dalam undi belah bahagi ini. Ia pernah berlaku kesilapan ketika pengundian peruntukan Belanjawan 2021 sedangkan Ahli Parlimen tersebut tidak ada di dalam Dewan Rakyat ketika pengiraan dibuat.

Persoalan ketidakcukupan

Faktor Perikanan Nasional tidak mengadakan atau meminta undi belah bahagia untuk menolak usul undi percaya terhadap Perdana Menteri sangat menarik untuk dianalisis. Hal ini kerana wakil-wakil rakyat dari parti PAS dan BERSATU tidak pula bangun untuk meminta undi belah bahagi untuk menolak sokongan Anwar sebagai Perdana Menteri.

Shahidan Kassim misalnya menyatakan adalah membuang masa untuk membuat undi percaya terhadap Anwar sedangkan Yang di-Pertuan Agong dan Majlis Raja-Raja Melayu sudah bersetuju untuk melantik Anwar sebagai Perdana Menteri ke-10.  Namun sebelum itu, Pengerusi Perikatan Nasional Tan Sri Muhiyiddin Yassin yakin mempunyai sokongan 115 Ahli Parlimen dan beliau berasa layak sebagai Perdana Menteri ke-10.

Cabaran usul percaya

Malah PN dikatakan sebelum itu sudah mengemukakan Akuan Bersumpah (SD) daripada Ahli Dewan Rakyat yang memberikan kepercayaan kepada Ahli Parlimen Pagoh untuk dilantik sebagai Perdana Menteri ke-10 oleh Yang di-Pertuan Agong. Beliau juga mendakwa jumlah SD yang dihantar adalah melebihi 112, iaitu jumlah kepercayaan majoriti Ahli Dewan Rakyat yang diperlukan untuk pelantikan Perdana Menteri di bawah Perkara 43 Perlembagaan Persekutuan.

Namun dikatakan 10 SD dimiliki oleh wakil rakyat Barisan Nasional tanpa pengetahuan daripada Blok Barisan Nasional sendiri. Selepas Akta Anti Lompat Parti diluluskan, SD secara individu tidak lagi terpakai untuk sokongan pembentukan kerajaan baharu. Sebaliknya sokongan secara blok adalah sah dan digunakan bagi tujuan pembentukan kerajaan.

Gimik politik

Sebenarnya cabaran usul undi percaya pengerusi Perikatan Nasional adalah tidak lebih daripada gimik politik bagi menampung  ‘malu politik’ apabila PN sendiri sebenarnya tidak mempunyai sejumlah kerusi yang mencukupi untuk membentuk kerajaan. Ia tidak lebih sebagai ‘mekanisme bela diri’ agar tidak dipertikaikan oleh penyokong mereka sendiri.

Dalam PN sendiri dilihat agak bermasalah apabila penyokong PAS memberikan kemenangan undi sehingga PAS mendapat 43 kerusi pada kemenangan ini manakala BERSATU hanya mempunyai 30 kerusi. Namun Presiden PAS sendiri tidak dinamakan sebagai calon Perdana Menteri. Sebaliknya, nama Muhiyiddin dicalonkan sebagai Perdana Menteri.

Begitu juga isu calon ketua pembangkang, meskipun PAS merupakan blok terbesar dalam PN, namun nama Hadi Awang tidak tercalon sebagai calon ketua pembangkang. Malah, pimpinan tertinggi termasuk timbalan presiden, naib presiden PAS juga tidak tersenarai atau dicalonkan. Bukan pula Muhiyiddin sebagai calon ketua pembangkang.

Akan tetapi nama Hamzah Zainuddin dicalonkan sebagai ketua pembangkang. Situasi ini memberikan tafsiran politik bahawa Hadi Awang dan Muhiyiddin tidak akan memainkan peranan yang aktif dalam politik nasional selepas ini setelah kegagalan PN membentuk kerajaan.

Sebaliknya PN dijangka akan digerakkan oleh personaliti politik seperti Hamzah Zainuddin dan Azmin Ali. Berdasarkan perkembangan terkini, maka Hadi Awang dan Muhiyiddin lebih dianggap sebagai simbol PN dalam gerakan politik, namun gerakan-gerakan yang lebih dinamik akan dimainkan oleh Hamzah Zainuddin.

Pandangan mengelirukan

PN mengemukakan pandangan yang bukan sahaja mengelirukan akan tetapi bertentangan dengan pendirian pengerusi PN sendiri.    Ahli Parlimen Arau, Datuk Seri Shahidan Kassim tidak bersetuju dengan usul berkenaan apabila persidangan Dewan Rakyat bagi membentangkan usul undi percaya kepada Perdana Menteri ke-10 dilaksanakan. Beliau menyatakan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah sudah mengabsahkan pelantikan tersebut. Malah semua ahli pembangkang PN tidak pula berani  mencadangkan undi belah bahagi dilaksanakan untuk usul undi percaya Anwar sebagai Perdana Menteri.

Bayangkan, kalau semua Ahli Parlimen pembangkang bangun memohon undi belah bahagi dan menolak. Tetapi ini tidak berlaku dan mereka tidak ada keberanian untuk melakukannya. Seolah-olah mereka sudah mendapat arahan daripada ketua politik mereka mereka sendiri untuk tidak bangun meminta undi belah bahagi bagi mengelakan ‘aib politik’ yang besar jika diteruskan usaha yang sia-sia itu.

Perkara ini berlaku kerana mereka tahu, mereka tidak mempunyai cukup undi untuk menang undi menolak usul percaya kepada Perdana Menteri. Justeru, mereka memberikan pelbagai alasan dan ini mencerminkan sikap pembangkang yang tidak konsisten malah ketidakupayaan atau kurang kompeten.

Misalnya, apabila undi percaya Perdana Menteri sudah lulus menggunakan suara majoriti, mereka menyatakan ia suatu akademik dan Yang di-Pertuan Agong sudah melantik Anwar sebagai Perdana Menteri. Ada kononnya  kurang mendengar, atau tidak tahu jumlah walaupun ketika masa hendak mengundi kata undi percaya tidak perlu pula.

Sikap berdolak-dalik ini menunjukkan pembangkang dalam keadaan lemah dari segi hujah dan hanya mampu memberikan alasan yang lemah.

Retorik pembangkang

Apabila tidak mengusulkan undi membuat undi belah bahagi ini menunjukkan ketidakmampuan mereka untuk menentang undi percaya sendiri kerana tidak mempunyai data dan hujah yang kuat. Maka, mereka hanya bermain dengan retorik, sentimen dan cuba mengelirukan pihak lain yang tidak mempunyai pengetahuan mengenai undi percaya dan undi belah bahagi.

Apapun yang berlaku,berdasarkan peristiwa politik yang berlaku pada hari pertama persidangan dewan rakyat, maka pembangkang perlu bergerak ke depan dengan memastikan mereka dihormati dengan pandangan yang jitu, fakta kukuh, hujah kuat bagi melakukan semak dan imbang. Kalau berdasarkan hari pertama sidang pertama parlimen ini, pembangkang gagal membuktikan sebagai pembangkang yang matang dan berpengalaman.

Namun, pembangkang masih mempunyai masa untuk membuktikan mereka ini berkemampuan dan perlu keluar daripada kehebatan dunia berceramah politik di kampung-kampung kepada ketrampilan berhujah padu di parlimen untuk mendapat kepercayaan tinggi rakyat Malaysia.

Parlimen bukan pentas ceramah di kampung atau di media sosial, jadi mereka perlu jadi ahli parlimen berwibawa yang mampu membawa persona politik yang besar. Bukannya menjerit-jerit atau meninggikan suara tanpa isian dimensi ilmu dan intelektual!

See author's posts


Ahmad Johnie serah borang penamaan calon

DARO: Calon Gabungan Parti Sarawak (GPS) kawasan P207 Igan, Ahmad Johnie Zawawi bersama Hamden Taha (Pencadang) dan Muhammad Al-Faizy (Penyokong) telah menyerahkan borang pencalonan pada 9.07 pagi di Pusat Penamaan Calon, Daro.

Ahmad Johnie, pemegang Ijazah Sarjana Muda Sains Politik (UKM) mula dipilih sebagai Ahli Parlimen Igan sejak pilihan raya umum lalu.

See author's posts